DAAWO:- Kaligiiistaliye Ismaaciil Cumar Geele oo Shacabkiisa Xasuuqaya! | Voice Of Somalia\nDAAWO:- Kaligiiistaliye Ismaaciil Cumar Geele oo Shacabkiisa Xasuuqaya!\nPosted on December 22, 2015 by Voice Of Somalia Image\nKooxaha mucaaradka Jabuuti ayaa sheegay in ciidamada meleteriga ee sida gaarka ah uga amar qaata madaxweyne Ismaaciil Cumar Geelle ay geysteen Xasuuq waxashnimo.\nGuddoomiyaha Mucaaradka ayaa warbaahinta u sheegay in ciidanka Jabuuti ay xoog ku galeen munaasabad ay dad shacab ah ku dhiganayeen bartamaha magaalada caasimadda ah kadibna ay rasaas aan kala sooc laheyn fureen.\nWararka ka madax banana mucaaradka Jabuuti ayaa sheegaya in ciidamada melleteriga Koofiya casta ay toogasho ka geysteen isku imaatinimo ay taageerayaasha mucaaradka ku lahaayeen fagaaraha weyn ee caasimadda Jabuuti.\nDhimashada ayaa gaartay 21 qof shacab ah iyo dhaawaca 72 kale,taliyaha booliska Jabuuti ayaa yareeyay khasaaraha shacabka gaaray wuxuuna kusoo koobay dhaawac!.\nJabuuti waxaa talada xoog ku heysta Ismaaciil Cumar Gelle oo markii 3-aad isku magacaabay madaxweyne,kaabayaasha dhaqaalaha Jabuuti waxaa heysta qoyska Gelle waxaana talada ku ilaaliya ciidamada Faransiiska iyo Mareykanka oo saldhigyo ciidan ku leh gudaha wadanka.\nXasuuq beeleed ka socda Jibouti iyo Wareeysi Gudoomiyaha Xisbiga Dimoqoraadiga\nShacabka Jabuuti ayaa illaa iyo dhammaadkii sagaashameeyadii wajahayay dhibaata dhan walba ah oo uga imaanaysa kaligii taliye ka macaashay boobka hantida umadda.\nJabuuti waxay kamid tahay wadamada duullaanka gardarrada ah kusoo qaaday Soomaaliya waxayna ciidamada Jabuuti kaabayaan kumanaan katirsan ciidanka Xabashida Itoobiya ee qabsaday gobollada dhaca bartamaha Soomaaliya.\nCiidamadii ugu badnaa oo Gonder gaadhay iyo qax kabilawday & Maraykanka oo muwaadiniintooda ku amaratay inay Ethiopia isaga baxaan.\nDHAGEYSO:- Fiqi: “Caalamka Ma Ogola In Soomaaliya Ay Ciidan Yeelato”


Qaramada midoobey oo bogaadisey tallaabo uu qaaday madaxweyne Farmaajo.\nJanuary 31, 2021 Xuseen 1\nPuntlandtimes (Muqdisho)-War qoraal ah oo ka soo baxay xafiiska siyaasadda Qaramada Midoobay ee Soomaaliya ayaa waxaa looga hadlay go’aankii madaxweynaha Soomaaliya iyo shirka uu ku baaqay ee dhowaan ka dhacaya magaalada Dhuusamareeb.\nQoraalka oo la soo la soo dhigay barta Twitterka ee xafiiska UNSOM ayaa waxaa lagu sheegay in qaramada Midoobay ay boggaadineyso go’aankaasi, islamarkaana ay soo dhoweyneyso shirweynaha 1-da illaa 3-da bisha soo socota ka dhacaya Galmudug.\nDhanka kalena, xafiiska siyaasadda qaramada Midoobey ee Soomaaliya ayaa ugu baaqday madaxda Soomaaliyeed inay la yimaadaan is-faham iyo isu-tanaasul, si xal mideysan looga gaaro doorashooyinka.\n“Xafiiska Qaramada Midoobey ee Soomaaliya waxay soo dhoweynyaa go’aankii madaxweyne Farmaajo ee ahaa iclaaminta shirka Dhuusamareeb, madaxda Soomaalida waxaan ku boorineynaa in ay la yimaadaan is faham iyo isutanaasul si deg deg loogu dhaqan geliyo heshiiskii 17 ee doorashada ku saabsanaa,” ayaa lagu yiri qoraalka.\nMaanshallah. Ogaada qofkasta oo wanaag ka shaynaya. Xaasid baa daba taagan oo xumaanka sheegay. Nebiga CSW waxaa dhibay oo xaasiday adeerkii Abi lahab. Markaa hala yaabina kuwani beenta iyo ceeb uusan lahayn ka sheegay madaxwayne Farmaajo


Xisbi Mucaarad ku ah Sacuudiga oo Lagu Dhawaa | ToggaHerer\n← Dadka ku Dhintay Daadadkii Suudaan oo Korodhay\n“Madaxda Wasaaradda Waxbarashadu Waxay ahayd in ay warbixintan inala wadaagto marka ay ubadkooda ku aaminaan dugsiyada dawliga ah,” Xoghaye ku xigeenka Waxbarashada iyo tacliinta sare ee xisbiga WADDANI Aftax Siciid Axmed (Jaambiir) →\nXisbi Mucaarad ku ah Sacuudiga oo Lagu Dhawaa\nPublished on September 24, 2020 by Magan\nKoox u dhashay Sacuudiga Carabiya oo wadanka laga musaafuriyay kuna nool dalal ay kamid yihiin; Mareykanka iyo UK ayaa ku dhawaaqay xisbi siyaasadeed oo mucaarad ah, waana urur siyaasadeed kii ugu horeeyay oo mucaarad ku ah xukunka boqor Salmaan.\nXisbi siyaasadeedkan ayaa lagu magacaabay Xisbiga Golaha Qaran National Assembly Party, waxaana hogaamin doona aas aasaha xarunta xuquuqul insaanka oo London ku taala Yaxye Assiri iyadoo xubno ka yihiin Madawi al-Rashiid, Saciid Bin Nasser al-Ghaamidi, Cabdulaahi Cawdah iyo Cumar Cabdicaziz.\nSacuudiga Carabiya waa boqortooyo aan wax dul qaad ah u laheyd mucaaradad laakiin sameynta xisbigan ayaa ku soo aadaya xilli dhowaanahan ay jireen caburin dhan ah xoriyadda hadalka.\nIsku daygii ugu horeeyay oo xisbi siyaasi ah, waxay aheyd 2007 iyo 2011 hase yeeshee gacan bir ah ayaa lagala hor yimid waxaana xabsiga loo dhaadhiciyay xubnihii abaabulayay.\n“Waxaan ku dhawaaqaynaa yegleelidda urur siyaasadeed mucaarad ah oo lagu magacaabo National Assembly Party, kaas oo loogu gol leeyahay in uu noqdo hey’add dimoqradiyeed oo ka jirta Sacuudiga,” ayaa lagu yiri bayaan ka soo baxay xubnaha xisbiga Arbacadii.\nTallaabadan ayaan badanaa loo arkaa in aysan wax weyn u dhimi doonin xukunka qoyska ugu awooda badan dunida Carabta, laakiin waxaa ay ku kordhin kartaa caqabadihii horey u heystay Sacuudiga oo ay kamid tahay qiimaha shidaal ceyrin oo hoos u dhacay, saameynta safmarka COVID-19 iyo arrimo kale.\nHogaamiyaha xisbigan Assiri, wuxuu ahaa sarkaal ka tirsanaan jiray ciidanka cirka Sacuudiga ee Royal Saudi Air Force , magaalada London ayuu ka aas aasay xarun u dooda xuquuqul insaanka taas oo soo saartay xadgudubyada ka dhacay Sacuudiga oo ay kamid yihiin xariga dadka u dhaq dhaqaaqa xuquuqda haweenka, aqoonyahnada iyo dad ka tirsan qoyska boqortooyada.\nAfhayeenka xisbiga Rashiid ayaa sheegtay in aas aasiyaasha ururkan aysan wax cadaawad gaar ah u qabin qoyska xukuma wadanka Sacuudiga.\nU jeedada urur siyaasadeedkan mucaarad ka ah ayaa aas aasiyaashu ku sheegeen maqanaanshaha garsoor madax banaan, faafreebta dowladdu ku heysto warbaahinta maxaliga ah iyo arrimo kale ayaa keenay sameynta xisbigan.\nSacuudiga Carabiya muddo dheer ayay wajahaysay dhaleeceyn caalami ah oo ku aadan diiwaankeeda liita ee xuquuqul insanka. Taas oo xoogeysatay markii dhaxal sugaha wadankaas Maxamed Bin Salmaan bilaabay in uu xabsiyada ku guro qof kasta oo xukunkiisa dhaliilsan.\nTusaale ahaan, bishii October 2018 waxaa qunsuliyadda Sacuudiga ee Istanbul lagu dhex dilay wariye Jamaal Khashoggi, dilkaas oo lagu eedeeyay in uu ku lug lahaa dhaxal sugaha Sacuudiga Bin Salmaan.


Faah Faahin: Darawal Mooto Bajaaj Oo Lagu Dilay Xaafad Ka Tirsan Muqdisho -News and information about Somalia\nHome Warkii Faah Faahin: Darawal Mooto Bajaaj Oo Lagu Dilay Xaafad Ka Tirsan Muqdisho\nFaah Faahin: Darawal Mooto Bajaaj Oo Lagu Dilay Xaafad Ka Tirsan Muqdisho\nWarar dheeraad ah ayaa ka soo baxaya Askari ka tirsan Ciidanka dowladda Soomaaliya oo xalay Darawal Mooto Bajaaj ku dilay gudaha Degmada Cabdicasiis ee Gobolka Banaadir.\nDilkan ayaa waxaa uu sigaar ah uga dhacay agagaarka Xeebta Liido ee Degmada Cabdicasiis, waxaana Askariga uu rasaas ku dhuftay Darawalka xili uu ku sugnaa halkaas.\nGoobjoogyaal la hadlay Warkii Online ee Magaalada Muqdisho ayaa waxaa ay u sheegeen in dilkan uu ka dambeeyay kadib markii muran yar uu dhexmaray Askariga dowladda iyo Darawalka Mooto Bajaajta, iyadoo ugu dambeyna la toogtay Wiilka.\nIntaasi kadib waxaa goobta ka baxsaday Askarigii falka fuliyay, isla markaana waxaa goobta gaaray Ciidamo Boolis ah oo xiligaas aaga ku sugnaa, iyagoon halkaas ka qaaday Meydka Darawalkio Mooto Bajaajta.\nMagaalada Muqdisho ayaa inta badan waxaa ka dhaca dilalka loo geysto dhalinyarada ku Shaqeysata Mooto Bajaajta, kuwaasi oo ay geystaan Askarta ka tirsan Ciidanka dowladda Federaalka Soomaaliya.\nPrevious articleAxmed Madoobe oo ku dhawaaqay go’aan liddi ku ah Xidig iyo Seeraar\nNext articleDhooba-Daareed Oo Isaga Baxay Magaalada Garoowe


Madaxweynaha Pakistan oo waraaqaha aqoonsiga ka guddoomay safiirada cusub ee Soomaaliya – Sawiro - Puntland Mirror Believable Media Website\nHomeSomaliaMadaxweynaha Pakistan oo waraaqaha aqoonsiga ka guddoomay safiirada cusub ee Soomaaliya – Sawiro\nJuly 23, 2016 Puntland Mirror Somalia 0\nMadaxweynaha dalka Pakistan Mamnuun Xuseen oo waraaqaha aqoonsiga ka guddoomaya Khadiija Maxamed al-Makhsuumi.\nIslamabad-(Puntland Mirror) Madaxweynaha dalka Pakistan Mamnuun Xuseen ayaa waraaqaha aqoonsiga ka guddoomay safiirka cusub ee Soomaaliya u fadhiyi doona dalkaas Khadiija Maxamed al-Makhsuumi.\nQaabiilaada safiirada cusub ee Soomaaliya ayaa si heer sare ah loo maamuusay, iyadoo cutubyo katirsan ciidamada Pakistan ay salaam siiyeen safiirada ayna u garaaceen astaanta dalka Soomaaliya.\nCiidamada baamboyda Pakistan oo salaan sharaf siinaya safiirada cusub ee Soomaaliya Khadiija Maxamed al-Makhsuumi.\nSafiirada cusub oo ku labisan dharka dhaqanka Soomaalida ayaa lagu qaaday gaariga faraska oo ah hab maamuuseed sare oo loo sameeyo dibloomaasiyiinta la kulma Madaxweynaha dalkaas.\nSafiirada cusub Soomaaliya ee dalka Pakistan Khadiija Maxamed al-Makhsuumi oo lagu wado gaari faras.\nKhadiija Maxamed al-Makhsuumi ayaa horey u soo noqotay safiirada Soomaaliya u fadhida dalka Ciraaq.\nSafiirada cusub ee Soomaaliya Khadiija Maxamed al-Makhsuumi oo qaadanaysa salaan sharaf.\nDalalka Pakistan iyo Soomaaliya ayaa ah labo wadan oo Islaam ah oo ka wada tirsan ururka iskaashiga Islaamka, sidoo kalena leh xiriir taariikhi ah.\nGanacsiga u dhaxeeya labada dal ayaa lagu qiyaasaa inuu ku kaco malaayiin dollar sanad walba.\nUgu dambayna, tirakoob la sameeyay dhawaan ayaa sheegaysa in ilaa 3,000 oo Soomaali ah ay ku nooshahay dalkaas kuwaasoo badankood arday ah halkaas wax-kabarta.\nMay 3, 2019 Masuuliyiinta sare ee ka qeybgali doonta shirka Garoowe oo bilaabay in ay yimaadaan Garoowe


Kooxaha Bayern Munich,Wolfsburg,Dortmund iyo Hertha Berlin oo Guulo Gaaray “SAWIRRO” – Radio Muqdisho\nKooxaha Bayern Munich,Wolfsburg,Dortmund iyo Hertha Berlin oo Guulo Gaaray “SAWIRRO”\nKooxda Stuttgart ayaa waxaa Mercedes-Benz Arena 0-2 uga badiyay kooxda Bayern Munich.\nCiyaaryahan David Alaba ayaa bilowgii qeybtii labaad ee ciyaarta goolka labaad u dhaliyay kooxda Bayern Munich.\nKooxda Bayern Munich ayaana badin labadii kulan ee ugu danbeysay horyaalka Jarmalka ee Bundesliga.\nKooxda Bayern Munich ayaa gaartay guusheedii u horeysay ee horyaalka Jarmalka ee sanadka 2015.\nKooxda Bayern Munich ayaa horyaalka Jarmalka ku hogaamineyso 49-dhibcood,halka kooxda Stuttgart ay ugu hooseyso horyaalka.\nKooxda Wolfsburg ayaa garoonkeeda Volkswagen Arena 3-0 uga badisay kooxda Hoffenheim.\nKooxda Wolfsburg ayaa qeybtii hore ee ciyaarta labo gool dhalisay,waxaana u kala dhaliyay ciyaaryahanada kala ah Bas Dost iyo Kevin de Bruyne,sidasi ayaana lagu kala nastay qeybtii hore ee ciyaarta.\nCiyaaryahan Kevin de Bruyne ayaa qeybtii labaad ee ciyaarta goolka sedaxaad u dhaliyay kooxda Wolfsburg.\nKooxda Wolfsburg ayaa kaalinta labaad uga jirto horyaalka talyaaniga ee Bundesliga,waxana ay leedahay 41-dhibcood,halka kooxda Hoffenheim ay horyaalka uga jirto kaalinta todobaad,iyadoo leh 26-dhibcood.\nKooxda SC Freiburg ayaa waxaa garoonkeeda Mage Solar Stadium 0-3 uga badiyay kooxda Borussia Dortmund.\nKooxda Borussia Dortmund ayaa goolka la hor martay,waxaana daqiiqadii sagaalaad ee ciyaarta u dhaliyay ciyaaryahan Marco Reus,sidasi ayaana lagu kala nastay qeybtii hore ee ciyaarta.\nCiyaaryahan Pierre-Emerick Aubameyang ayaa qeybtii danbe ee ciyaarta labo gool u dhaliyay kooxda Borussia Dortmund.\nKooxda Borussia Dortmund ayaa gaartay guusheedii u horeysay ilaa 5-tii bishii December ee sanadkii 2014.\nKooxaha Borussia Dortmund iyo Freiburg ayaa labaduba ka mid ah sedaxda kooxood ee horyaalka ugu hooseeya.\nKooxda Mainz 05 ayaa waxaa garoonkeeda Coface Arena 0-2 uga badiyay kooxda Hertha Berlin.\nKooxda Herth Berlin ayaa qeybtii hore ee ciyaarta dhalisay labo gool,waxaana u kala dhaliyay ciyaaryahanada kala ah Jens Hegeler iyo Roy Beerens.\nKooxda Hertha Berlin ayaa kala horeynta horyaalka Jarmalka uga jirto kaalinta 13-aad,waxana ay leedahay 21-dhibcood,halka kooxda Mainz ay horyaalka uga jirto kaalinta 12-aad,iyadoo leh 22-dhibcood.\nMaamulka Gobolka Hiiraan Iyo Ciidamada Ammaanka Oo Kala Dhex galay Maleeshiyaad Ku Dagaalamay Beledweyne


(SAWIRRO) Olole lagu gubayo bakhtiga xoolihii ku dhammaaday abaarta oo Puntland ka socda. | puntlandi.com\n(SAWIRRO) Olole lagu gubayo bakhtiga xoolihii ku dhammaaday abaarta oo Puntland ka socda.\nUrurka Kobciye oo ay ku midaysan yihiin dhalinyaro waddaniyiin reer Puntland ah ayaa bilaabay olole ballaaran oo lagu gubayo bakhtiga xoolihii ku dhammaaday abaartii dheerayd eek u dhufatay guud ahaan dalka Soomaaliya gaar ahaanna degaannada Puntland.\nUrurkaan oo taageero ka helaya wasaaradda Arrimaha gudaha Dowladda Puntland ayaa todobaadyadii la soo dhaafay sameeyey oleole xooggan oo lagu gubayo bakhtiga xoolaha ee daadsan degaanno badan oo ka tirsan gobollada Mudug iyo Nugaal,waxaana la nadiifiyey dhul ballaaran oo ka tirsan labadaasi gobol.Kobciye ayaa ku hanweyn in uu ololehaan gaarsiiyo dhammaan gobollada Puntland,balse ma jirto cid ka gacan siinaysa howlsha intaa le’eg marka laga reebo wasaaradda Arrimaha Gudaha Dowladda Puntland,waxaana uruku codsanayaa in laga taageero sidii ololehaani taabbo-gel ku noqon lahaa.\nBakhtiga xoolihii ku dhammaaday abaarta’SIMA’ ayaa daadsan dooxooyinka waaweyn iyo dhulka biyo-dhaca ah ee dhammaan degaannada Puntland,waxaana jira cabsi xooggan oo laga qabo in bakhtiga xoolahaasi uu sababo cudurro halis ah iyo caafimaad-darro baahsan.Si lamid ah xayawaanno badan oo ku dhintay abaarta ayaa daadsan dhulka miyiga ah iyo ceelasha qaar ,sida ay soo sheegayaan dadka reer guuraaga ah.\n“Waxaan aragnay bakhti aad u badan oo bahalka doofaarka ah,kaasoo ka buuxa meelaha jeexdimaha la yiraahdo ee dhinaca dhoodida gobolka Sool.dadka ayaa biyaha uga cabsanaya,maadama uu doofaarka bakhtigiisu ku milmay dhulka biyo qabatinka leha”,sidaasi waxaa yiri mid kamid ah dadka reer guuraaga ah oo warbaahinta la hadlay.\nGuddoomiyaha Ururkaan Kobciye Cabdishakuur Aadan Dheere ayaa Warbaahinta u sheegay in ay todobaadkii saddexaad si xiriir ah ugu jiraan hawlaha bakhti gubidday,islamarkaana ay sii wadayaan ololeahaan ilaa iyo inta ay ka cirib-tirayaan dhammaan bakhtiga xoolaha ee daadsan degaannada Puntland,wuxuuna codsaday in taageero laga siiyo ololehooda.\n“waxaan manta ku jirnaa asbuucii saddexaad oo bakhti gubid ah,waxaana bartilmaameed noo ahaa berkadaha,ceelasha,xurfooyinka iyo balliyada,waxaana nagu kallifay ololehaan markaan aragnay oo u adkaysan weynay waxaan ku dhex noolahay ee aan damiirku nasiinkarin,islamarkaana halista ku ah nolosheenna”,ayuu yiri cabdishakuur wuxuuna intaa raaciyey”waxaan codsanaynaa in nalaga taageero ololehaan”.\nDhinaca kale waxaa la soo sheegayaa in meelaha qaar oo ay ku jirto tuulada jalam in ay qurmeen berkadihii laga cabbijiray,kadib markii roobka gu’uga ee uu ka buuxiyey bakthiga xoolaha oo diiqalyadu ka soo qaadday meelo foq,islamrkaana haatan dadka degaannadaasi ay soo wajahday cabsi xooggan oo ku aaddan caafimaadkooda.\nAgaasimaha Waaxda Horumarinta Reer miyiga Wasaaradda Arrimaha Gudaha Puntland cabdifitaax Cumar Ismaaciil oo door muhiim ah ka ciyaaray ololehaan ayaa sheegay in uu aad ugu faraxsanyahay ololehaan uu sameeyey Kobciye oo uu ku tilmaamay kuwo ka shaqeynaya hawl adag oo xilligeedii timid,islamarkaana ay tusaale u yihiin horumarka Puntland.\nAgaasimaha ayaa ka codsaday hay’adaha caalamiga ah iyo kuwa maxalliga ah in ay caawiyaan Ururka Kobciye ee dadaalka ugu jira sidii ay dadka reer Puntland ka badbaadiyaan halis bakhtiga sida baaxadda leh ugu baahsan dhammaan degaannada Puntland.


WARDHEER, HAFZA, iyo XAAFUUN MAXAA ISU GALAY!!!!?\nMarka hore waxaan salaan iyo taageero buuxda ugu dirayaa qoraalada ogaysiiska iyo baraarujinta isugu jiray ee ay bahda Somalitalk, C/waaxid iyo Mukhtaar noo soo gudbiyeen. Waana ku mahadsan yihiin hawshaas. Runtii waa in ku filan in ay wax tusto inta rabta inay wax maqlaan ama fahmaane.\nHadaan u soo daadago cinwaankayga, Shirkada (amaba taliyayaasha, waa sida ay iyadu isku tilmaantaye) HAFZA ayaa waxay website-keeda ku soo bandhigtay map ay ku sheegayso inuu tusinayo waxa ay ugu yeertay FREE ZONES (-ka lagu marmarsoonayo) iyo HAF SIINTA Xaafuun loogu maleegayo inay Luudiyiinta hooy lagu ilaaliyo u noqoto. Su’aasha cinwaanka waxaa igu dhaliyay WARDHEER (iyo Ogaden) oo ka dhex muuqda Free zone-nadaa la sheegay!.\nWaxaan la soconaa in Wardheer ay ka mid tahay dhulka Soomaaliyeed ee ay Amxaarada walaalahood Ingiriis ugu deeqeen ee ay ilaa iyo hadana gumaysato.\nAmxaaro (Ethiopia) hadda waa dawlad aad u xoog wayn Eritrea –na muquunisayba hadii aysan ka soo gaari lahayn kuwa labada dawladoodba ay u shaqeeyaan ee iyaguna inta laga tirada badan yahay (masiixiyiinta) u sandul-leeyay inay inta badan ee muslimka ah xukumaan oo say rabaan ka yeelaan, Soomaaliyana inay takhdiid nidaamsan oo adag u dagsatayu waa wax la wada dareensan yahay. Waxaabadse moodaa in arintu intaa ka sii wayn tahay oo Soomaaliyadii xorta ahayd! ay qaar iyadu toos uga talinayso. Maya iyana waa la dareensanaa waa hadii aan ula jeedo inay Dal, Diin, iyo Dad burbirayaasha (dagaal ooge-yaasha) siday iyadu rabto ugu shaqaysanayso, hadaysan fulin waxay rabtana ay xoogaaga loogu soo dhiibay! ka goosanayso qaarna fadeexayn iyo faraha laga hayo faafintooda bilaabayso, sidaasna ay ku gaarayso inaan waligeed dawladi ka shaqayn Soomaaliya, taasoo miiska u saaraysa in ay xalaalaysato wadankeena ay gumaysanaysayu. Maya, Maya iyana waa la ogaa “ileen sagaaro ima barato!” intaa sheekadu ka sii durugsan; meesha gacan Reer galbeed la dhahaa ku jirta oo Amxaradu waa dhagax la tuurayo, doorashana ma leh ee wixii la soo faro un bay fashaa. Haa, taasu waa run, laakiin “ilaa aakhiraa dabada la is haystaa” ye amxaaraduna qaarkeenay dhagaxaysteen, dhagax kastaase dan u gooniyuhuu leeyahay,\nBalse arinta dhagaxyada iyo isdhagaxaysigooda aan u soo noqonee marka hore aan sii cadayno arinta WARDHEER.\nHAFZA (haf-siiso) ma Itoobiyaankaa leh oo saasay Wardheerna meesha ku soo gashay?\nItoobiyaanka miyaa Xaafuun iyo Puntland ka taliya oo iyagu HAFZA heshiiska la galay.\nMa madaxdeenaa rag noqday oo ku guulaystay inay dagaal qaboow ku xoreeyaan WARDHEER?\nMise Dhagxaanta yaryar oo dhan baa hal meel oo iyadu HAFZA lihi amarka soo wada siisay oo sadixdoodaba (Hafza, Amxaar iyo Dhagax-Soomaali) hal buntuq baa laga soo wada tuuray.\nAkhristaha qiimaha leh ayaan u dhaafayaa bal sii baarida iyo xaqiiqa raadinta arinta, walowse aniguba aanan fahmin, hadana waxaa la dhahaa “doqon usheedaa lala dhacaa” -yoo mar kasta nabarku ciduu ku dhacayo “cidna aysan u maqnayn ceelna uusan u qodnayn”, kii ku filnaan lahaana ka jeensatayu waa Soomaali, “Rabbise talo ku filan”-ne inta aad ka sii fakarayso ila sii eeg xaalka dhagxaanta anigu waan bixin waayaye.\nMarka horase –akhristoow- soow ma haboona inaan xoogaa isla eegno taariikhda dhaw ee labada shacab ee dariska ah ka dhaxaysay si loo iftiimiyo sababaha la oran karo sal bay u yihiin khilaafka jira ee aan dhamaadka lahayn, iyo hanqaltaaga fog ee Amxaarada.\nWaligeed intii Islaam jiray muslim bay ahayd\nIsticmaarkii ka horna Imaarado ay caasimadooda ganacsigu Harar tahay ayay ahayd.\nRabbi wuxuu ugu deeqay Bad aad u dheer oo aduunka meel aad mihiim ugu ah marin (waddo) u ah, Khayraatna dhex jiifo iyo Dhul qani ka ah xaga xoolaha, beeraha iyo cimilada, Alle kaliyihina garanayo waxa hoostiisa ceegaaga. Ninkii intaa haystaana hoostiisuu ka dhargaa.\nCidda hogaanka u qaban jirtay ee danahooda iyo difaacooda maamuli jirtayna waxay wadan jirtay darajada Imaam, Sayid, Suldaan, Sheekh ama Amiir\nDagaal aan si joogto ah u socon ayaa in ka badan 600 sano kala dhexeeyay Amxaarada.\nLaga bilaabo intii amxaaro jabisay ixtiraamkii muslimiintu u hayeen oo ay iyagu dagaalka bilaabeen waa laga quwad roonaa (inta badan).\nDhawr jeer ayay khatar ku sigteen in gabigoodaba la dabar jaro hadaan bahdooda gaaleed sida Portugal, Ruushkii iyo kuubaankii Angola laga soo daabulay iyo kuwa sida dadban u taageera casrigaan sida Ingiriis, Yuhuud iyo Maraykan-ku badbaadin.\nMadaxda ‘Soomaalida’ (intooda badan) tababar fiican uma haystaan sida wadan loo matalo, iyo sida cadaw daris kula ah dalkaagiina haysta loogu dan gaaro.\nMuwaadinka Soomaali kama fakaro caaqibada ka dhalanaysa ficilka uu samaynayo, ama heshiiska uu galayo.\nMuwaadin-nimo ma yaqaanaan haday arkaan cid taqaanana kama faa’iidaystaan oo kuma daydaan, sidaa darteedna hammi horumarineed ma leh, ee kii xataa xoogaa hela ama bartaa dal kaluu la fariistaa.\nShakhsi shakhsi ahaan si fardi ah mas’uuliyadooda uma dareemaan, ka soo bixidna iskaba daa.\nQalbigoodu ma arko in “gacmo wada jir wax ku gooyaan” “far kaliyuhuna aysan fool dhaqin” sidaa awgeedna kumaba baraarugaan aduunkii oo dhami inuu u cararayo xagga wax wada qabsiga iyo isu tagga, ee iyagu xaga kale (is nac, cadaw u kala hor marid iyo kala tag) ayay u cararayaan oo cadawgooday ka farxinayaan ogaansho ama ogaansho la’aan, waxaase ninkii tartankii dhanka kale u orday laga wariyay “ninba dhan u badi”.\nSidoo kale umana muuqato kamana faa’iidaystaan waxa ka raacay dadkii dhulkooda (Ogaadeenya iyo NFD) cadawga gacanta u galiyay oo iyaguba ay ka mid yihiin. Falastiin-na tusaale ku filan.\nBoqortooyo soo jireena inay ahaan jirtay xattaa Kiristaanka ka hor ayay isu haysataa oo iyadu geeska Afrika bad iyo barriba xukumi jirtay (haba lagu qabsado boqortooyadaasu ciday ahayd iyo inta xittaa saaxiibadood gaalo ay uga ogol yihiin inay marna badda geeska Afrika gaareene).\nWaa shacab aad u fara badan oo kor u dhaafaya 60 malyan, aan bad lahayn, dalaga barrigooduna ku filnayn.\nMenelik ayuu ahaa ninkii ugu horeeyay ee qabsaday Harar 1890nadii, isaga ayuuna ahaa ninkii sheegtay inuu Ogaadeenya leeyahay, haba laga hayo qoraalo hore oo uu ku cadaynayay inuusan shaqo ku lahayne.\nHaile Selassie-na riyadii saaxiibki wuu ka rumeeyay oo wuxuuba Soomaaliyoo dhan ku tilmaamay oo ula baxay “lost province" (gobolkii lumay), kuna gaaray in Ingiriis ugu saxiixo Ogaadeenya iyo Hawd inay isaga ka tirsanaadaan 1954-kii. “Waysha gawrac dibigu ha ku quus qaatee”.\nMengistu-na waa ninkii beeray oo dajiyay burburka Soomaali.\nQolada hadda haysatana waa qoladii Soomaaliyi korisay oo malaha diraaso xeel dheer iyo aqoon fiican Soomaalida ka sii diyaarsatay intii Kuliyadii Jaalle Siyaad iyo Hotel Curuubah lagu nafaqaynayay, kuwaasoo takhdiidshay siday ku hir galin lahaayeen hammigii Menellik 100 sano ka hor.\nSheekada Soomaalida iyo Itoobiyaanka gaalada ahu waa geed laamo badan leh oo aan la garan karin laanta fiiqda ku gaynaysa. Kharashka iyo xisaabtana Soomaalidaa qabta oo iyagay ka go’an tahay, laakiinse “Lankii dibigiisa la aamay aa daandaansi laga rabaa” ayaa gabadhii caruusada ahayd laga sheegay, si kastase ha ahaatee arimaha aan soo tilmaanay iyo kuwa kale oo badanuba waxay kaloo sabab u yihiin hanqaltaaga Amxaaro.\nDhanka kale, dhagxaantu waa sadix sidaynu soo sheegnayba, iyaga ayaanuna sameecada ku wareejinaynaa si lisaanul-xaalkoodu nooga waramo mid waliba wuxuu yahay, wuxuu galo, iyo yoolka uu dhagaxnimada uga dan leeyahay. Sheekada waxaa loogu kala hormarayaa sida loo kala awood roon yahay, waxaana ku hormaraya Dhagaxa Qarsoon oo hadalkiisa ku bilawday sida soo socota.\nDhagaxa Qarsoon: Anaa aduunka maanta ugu sareeya, cidii aan aniga i hoos imaana xaq uma leh nolol. Aduunka qaarba si baan uga shaqeeyaa, meelo anaa toos u taga meelana rag dantayda dantoodu tahay baa iiga filnaada, meelana rag kaloo daacad ahaan u dhiibtaa.\nGeeska afrika mar baa xoogaa tahluko nafeed iyo mid siyaasadeedba iga soo gaareen ka dib markaan hooyo Ingiriis oo ka joog anaa nimankaan aqaanee i leh ka talo diiday. Hadana ma rabo in tahluko siyaasadeed iiga timaado meel wax ka jiraa inaysan jirin la wada ogyahay. Hadaanse anigu ka ogahay meesha(Soomaaliya) wax dadkaygu aysan ka ogayn, waxaan go’aansaday qodobada soo socda.\nEthiopia waa asalkii kiristaanka, meeshayna ku taalaa (Bariga dhexe), badse ma leh oo marinkoodu waa cirka oo kaliya. Waa rag oo in yar oo kiristaanahaa ku guulaysatay inay inta badan (ee Muslimka ah) iyagu maamulaan oo u taliyaan kana dhaadiciyaan in wadanku Kiristaan yahay, waana ay wanaajiyeen, meel aad iigu muhiima oo khatarana waa ka ag dhawyihiine waa in wiilasha la xoojiyaa.\nArin kalaa igu khasbaysa xoogaynta Ethiopia oo waa tii laga helay Ogaadeenya Gaaska dabiiciga ah iyo Dahabka, hadana Uranium–baaba laga sheegayaa. Marka meesha barwaaqaaba ka dilaacday “ninkii ka qadaana dhaxalkii aabihi buu ka qaday”.\nHal ciladahaase jirtoo, meel wax la marsiiyo Badda kuma leh oo waagii horaan (1950) barnaamijka kharibnaye waxay ahayd in nimanka Badda irid looga ciriiriyo. Hadda lafteedana wax ka qabashay leedahay oo iyagaaba shaqaystay Dalkii dhamaa oo ku geedaamnaana kala tuuraye waa inaan si fiican gacan ugu siino in hadaysan Horn afrika oo dhan la wareegin ay dhawr ka kala dhigaan si aan kuwaa yaryar midba mar u isticmaalno, marbana mid aan midda kale madaxa ugu galino. Saas waxaan u leeyahay nimanka (Soomaali) aan nimanka (Amxaaro) u diraynaayu hadaysan hurdin niman loo gali karo maaha – waloow kuwa hada joogaa aysan gaari karin aabayaashood- oo portaqiisna hortayuu xittaa caasimaddoodii dhulka la simay, annana 100 sano ka hor ayaan ka khayr waynay oo ay nagu khasabtay inaan kala haataa wilfayno oo qayb-ba meel u tuurno si ay nafteeda ugu mashquusho. Saasoo ay ahayd ka khayr waynay oo inaan qaarkood ‘balo cirka uga soo tuurno’ oo diyaarado ku weerarno (1921kii) maahee aan xal kaleba waynay.\nAqoonta aan u leenahayu waxay na tusaysaa inay laab la kac leeyihiin waajibna ay tahay in si ku meel gaara loo maaweeliyo lagana ilaaliyo in aad loo ciilo. Marka waa inaan gaajana loo dilin hiyigoodana meel kale loo sii jeediyaa ilaa waagu dushooda ka baryayo oo ay arkaan saaxiibadeen (Amxaaro) oo ka tirtiray (Soomaaliya) map-ka aduunka.\nKhidadaan oo hir gashaana waa tan kaliya ee noo saamaxaysa inaan wax ku yeelano Gobolka nolosheenu ku xiran tahay ee Bariga dhexe Carab-na waaban ka gumaysan karnaa. Inta taa laga gaarayana waa inaan Carabta lafteedana nafteeda ku sii mashquulinaa illeen nimanku (Carab iyo Somaali) wax bay wadaagaane, marka waa in aan marna Ciraaq marna Syria marna Sucuudiga rabsho ka samaynaa oo aan waqti ay ku fakari karaanba u diidnaa.\nDhagaxii qarsoone abaabul buu sameeyay, dhagaxii Amxaarna dhawr siyood buu arintii ugu soo gudbiyay. Mar bad baad helaysaa, marna dahab iyo Gas baanu Ogaadeenya kaaga helnay oo isna waa kuu xalaaloobayaa. Khad uu marona waad u baahan tahay. Marna nimankii meesha kugu qoqobay ee aduunka buuraha kaaga xirxiray ayaad san dulaynaysaa oo ka aar goosanaysaa. Marna sayidkaagaad (R. Galbeed) adeecaysaaye ama yeel waxaan ku farno ama diid. Hadaad diido dhawr bari meesha sii saarnaan maysid oo mid kaloo (sida Calaawiga Ciraaq oo kale) hawsha si firfircooni ku jirto u qabanayaan saaranaynaaye ogoow oo xisaabta ku darso.\nQarsoone intuusan ula imaan barnaamijkaan Amxaar ciil buu isla cunayay. Bal siduu u fakarayayna isagu ha inoo soo bandhigo.\nDhagaxa Amxaar: Anigu meel baan aduunka uga qoqobnahay, dadkayguna farahay ka bateen. Xal inaan helaana waa lagama maarmaane bal aan isla eego dhowr arimood:\n· Horta bal fiiri, meesha cadaaladiba ma jirto, see Soomaali oo yaraanteeda la wada ogyahay, Daciifnimadeedana aan anigu ogahay, intoodii ugu caqliga roonaydna (madaxda u ahayd) aan anigu sidii eeygii farta ugu yeeraa waxaasoo Bad ah u haysataa!? Hadii aabayaashood ka raganimo badnaayeen aabayaashay (wixii Menellik ka horeeyay) anna wiilashooda sow kama raganimo badni hadda. Maxay ii tarayaan Gaska, Dahabka iyo macaadinta aan Ogaadeenya ka helayu hadii aanan haysan meel aan aduunka u mariyaayu.\n· Carab (Masaari) baan ka baqayaa inay sidii ay wabiga Nile-ka iigula xisaabtantay uu takhdiidka aan Soomaali u dagsadaayu iiga suurto gali waayee see carab ka yeelaa? Allaylehe waa inaan kuwaan ku gaarayo danahayga oo Soomaali madaxda u ah ka dhaadhiciyaa inay Carabu cadawga Soomaali tahay. Jidkaanuna waa kan kaliya ee Masaari Soomaaliya ka cayrin kara ileen nin ku nacay si kasta oo aad u aragto inuu rogmanayo kaa rumaysan maayo waa haduuba ku dhagaystee.\n· Kuwa reer galbeedka ee aan Berlin-Germany qarnigii 19aad Africa kula qaybsadayna waayahaan dambe waxba iima ogola oo in Kiristaan nimo wax lagu helaa luuqluuq bay baryahaan gashay, laftooduna dano ayay Soomaaliya iyo Bariga dhexe ka leeyihiin oo inaan ka amaan heli waayaan ka baqayaa.\nDhagixii Amxaar oo awalba sidaa ku fakarayay ayaa waxaa la soo xiriiray Dhagixii qarsoonaa oo ahaa cidda kaliya ee uu is tusayay inay caqabo ku noqoto qorshihiisa, wuxuu kaloo ogyahay in isaga dhagaxa qaarsooni uu Carab uga filan yahay oo aysan wuxuu rabo kor u fiirin karin.\nDhagaxii amxaar talo ayaa ku cadaatay, marna waa qoslaa marna tolow markaad arimahoodaan fuliso iyagu maku daynayaan iyo fakar-ro kale oo badan ayaa maskaxdiisa ku soo noqnoqday. Aakhirkii go’aan buu gaaray “Allaylehe waa inaan yeelaa, wax kale hadaanan ka helin sow dhulkoodu (Soomaali) dhaafi maayo oo gaal ila midihi fariisan maayo”. Dhagax amxaaar waa hawl bilaabay oo qarsoonana i fiirso saan wax u galo ayuu ku yiri.\nInta aan kulanka qarsoone iyo amxaar dhex marin ayaa waxaa Soomaaliya ka talinaya niman ma qosle, ma quustayaal aan naxariis lahayn wada ah (Dhagax Soomaali), oo intooda badanu markii naftooda la waydiiyo sharaxa soo socda iska bixinayaan.\nDHagax Soomaali: Anigu 70 jir reer baadiye nimo 35 ku soo gaaray baan ahay, aduunyo iyo siyaasadna waxaa iigu horaysay 91-kii markii tolkay igu yiri “War heedhe hebel, war nin yohow aad baad u hadal taqaan, nin karmoodna waad tahay, ee maad siyaasigaya na matala noqotid oo qaybtayada noo soo dhicisid” anna waan ka yeelay. Wax madaxwayne ka sokeeyana annagu maba aqbalno oo meeshaan joogno waa ka muuqanaa (reer hebel hadaan nahay), yaase ii diidi kara inaan madaxwaynaha Soomaaliya noqdo, ma ninka noqonayaa iga raganimo badan mise anaa laba bilood ku dhashay. Raganimadayda iyo kartidaydana shaki kuma jiro hadaad rabtaana - sidii hebelba yeelay - anoo Zanaawi la sawiran waan idin tusayaa mar dhaw.\nKulanka aan Zanaawi la yeelanayo waxaan uga gol leeyahay inaan tuso inaan ahay ninka kaliya ee uu Soomaaliya ka taageeri karo. Aduunka madaxdu waa siyaasatamaan, oo heshiisyay kala saxiixdaane waxaan ku qancinayaa inuu i kaalmeeyo isagana wuxuu rabo aan u qabto, kolayba hadda wuxuu Soomaaliyadaan burbursan ka rabaan jirine!!. “isma og aqalkii bay aslaysaa ismana oga”\nMar hadaan Zanaawi gacanta ku dhigo kuwa kale garabkoodaa laga baxay. Tolkayna awalba anaa u sareeyay, xoogaa wax cilmiya is bidayay oo ku jirayna qaarna markaan Zanaawi la xaajoonayay ayaan tarjumaan ka dhigtay, qaarna jagaan u balan qaadayaa oo xafiisyo samaysta, Baabuur qori lehna afar wiil oo idin waardiyaysa saartaan leeyahay. Wax yaroo wadaado ah oo soo harayna kii ragiisa wax la qaybsan waaya Odayga tolkaa ku filan, ileen “Fiqqi tolki kama janno tagee” kii intaasoo dhami celin waydana hadde si qarsoon buu u socon oo saaxiibkay Zanaawi waa khidado badan yahay.\nSadixda dhagax sadixduba dano ayay leeyihiin, mid kastaana wuxuu isu khuraafeeyay in uu danihiisaas Soomaaliya iyo Soomaali ku gaari karo. Kan qarsoon cidda soo tuurtay (Shaydaan) ayaa qarsoon oo isaguna saasuu u qarsoon yahay oo tabo badan buu yaqaanaa. Labada dhagax Soomaali iyo Amxaarse qaylo badan baa ka dhex yeeraysa oo marna Cigaal iyo Guurihii habeenka ayay isku noqonayaan, marna Dhurwaagii Hasha iyo nirigta inta lagu aaminay, oo intuu midna naasihii ka goostay midna bushimihii yiri “Maxay ka nuugtaa maxayse ku nuugtaa”. Qarsoonase arintaas uma bogsana, meeshay ku dhamaanaysana waad ku khasban tahay inaad goob joog ka ahaato.\nDhagxaantu mid mid u war la’, isuna war la’\nIyagu isu war la’ oo mid waliba dan guracan buu wataa “Falaar kugu soo noqonaysana kor looma gamo”.\nMid-midna u war la’ oo Amxaar taariikhda iyo Muslim iyo dabeecadiisa u war la’. Qabqable Soomaali-na Diintiisa iyo Dalka uu ku cayaarayo u war la’. Dawlad doonid iyo raganimo iska doonidna ma kala saaro. Qarsoonana mar uun in dulmane soo jeesan, oo uu isagu “godkiisa gacmihiisa ku qodanayo” u war la’.\nWaxayse dhamaantood u wada war la’yihiin inay laba qolo mid uun u kala shaqaynayaan; ama Alle iyo sidii lagu gaari lahaa raali noqoshadiisa inta kalena isaga loo dayn lahaa ama Shaydaan iyo sidii Jahannamo loogu wehel yeeli lahaa.\nAdiguse akhristoow ma i dhaantaa oo go’aan ma ka gaartay arintii Wardheer iyo Xaafuun mise wali BBC-daad sugaysaa? “Xag uun labada daarood ku daran ha is xakabin meele”.\nWaxaan u malaynayaa inay cadaatay in arintu tahay “ninka loo dan leeyohoow ha is gaabine is garo”, Arintuna ay taagan tahay “haday fooli timaado guda qarsi dhamaa”.\nSoomaaliyi Diinta Islaamka (intay ka yaqaaneen) ayay ku soo cayshtay, iyadaa sharci iyo kala hage u ahayd, Cidda taqaanna oo rabbiga wax kastaa gacantiisa ku jiraan ugu cabsida badan ayaana hogaamin jirtay. Iyadaa isku xiri jirtay isna fahansiin jirtay. Badda aad aragtaan iyo dalka aad aragtaana soo hoysay. Waxaase la yaab ah in iska daa in loo noqdee aan la ogaynba oo meelo kale xal laga raadinayo.\nArinta Xaafuun ka dib miyuusan taagnayn waqtigii dhabta lagu baraarugi lahaa oo maahsanaanta laga bixi lahaa?. Tafaraaruqa iyo himmi beenaadka ay gaaladu midba meel balanta aan jirin ugu qaadayso laga hor tagi lahaa oo “Ul iyo diirkeed” la noqon lahaa.\n fadlan u akhri sida ay u qoran tahay oo ha u akhriyin (xafso) anigu HAF-SIISO ayaaban oran lahaaye\nEthiopia: Islam 45%-50%, Ethiopian Orthodox 35%-40%. Source: http://www.odci.gov/cia/publications/factbook/geos/et.html#People (Dabcan waa sida ay iyagu aaminsan yihiine, tiradu intaa wax badan ka sii badan).\nEritrea: “Primary Religion in Eritrea: Muslim” source: http://www.phrasebase.com/countries/Eritrea.html\n(Kuma aanan guulaysan inaan soo helo inta ay boqolkiiba kiristanka Eritrea sheegtaan intay yihiin, balse waxaa nin eritrian uhu ii sheegay inaysan dhamayn 5%).\n Waxaan u isticmaalayaa erayga ‘Amxaaro’ si aan u tuso in inta badan ay iyagu yihiin cidda dagaal iyo maamulba u haysay shucuubta kale ee intooda badan ee muslimka ah aan dhibu naga dhaxayn jirin, waayahaan danbase ay iyadu ka saa’id calaysay.\nXal loo Raadinayo Arrinta Xaraashkii Xaafuun | C/waxid


Tuesday March 24, 2020 - 19:07:07 in Wararka by Liibaan Jeexoow\nWararka ka imaanaya wadanka Mozambique ee dhaca dhaca koonfurta qaaradda Afrika ayaa sheegaya in tobanaan qof ay dhinteen kadib markii ay ku neef qabatoobeen gaari qafilan.\nilo wareedyo laga helay Mozambique ayaa sheegaya in ugu yaraan 64 qof meydadkood laga helay xuduudda uu wadankaas lawadaago wadanka Malaawi, afhayeen u hadlay ciidamada Booliska Mozambique ayaa warbaahinta u sheegay in ay gacanta ku dhigeen gaari shaaximan oo ay ku dhax jiraan 64 Meyd iyadoona lasoo badbaadiyay 14 kale.\nhowlgal ka dhacay bartamaha wadanka Mozambique ayaa sababay in gacanta lagu dhigo gaari nuuca xamuulka qaada ah oo dusha sare looga raray raashin iyo khudaar halka qeybta hoos lagu qariyay dad ku dhow boqol qof taas oo sababtay in dadku ay waayaan meel ay hawo ama Oksijiin ka helaan.\nBuundada degmada Moosakaana ee xuduudda dhacda ayaa lagu qabtay gaarigan siday dadka tahriibayaasha ah oo dhammaantood kasoo jeeday dalka Itoobiya, kumanaan tahriibayaal sifo sharci darra ah ku socda ayaa sanad walba ka gudbay wadamada Mozambique iyo Malaawi waxayna xoogsi shaqo u aadaan dalka Koonfur afrika.\nSanadkii lasoo dhaafay ayaa xuduudaha ay wadaagaan tanzaaniya iyo Malaawi waxaa lagu qabtay gaari konteerro siday baaritaan kadibna waxaa laga dhax helay meydadka tobanaan qof tahriibayaal ah.


Taalibaan Oo Go'aan Kasoo Saartay Waxbarashada Haweenka AwdalMedia Awdalmedia Taalibaan Oo Go'aan Kasoo Saartay Waxbarashada Haweenka\nTaliban ayaa sheegay in haweenka dalkaasi ay sii wadan karaan inay wax ka bartaan Jaamacadaha, laakiin ay waajib tahay in fasalladu noqdaan kuwa kala saara ragga iyo dumarka, isla markaana ay haweenku xirtaan lebiska Islaamiga ah, sida uu yiri.\nWasiirka Waxbarashada sare ee dowladda Taliban Abdul Baqi Haqqani oo ah Wasiirka waxbarashada Maamulka Taliban ayaa ku soo bandhigay siyaasaddan cusub shir jaraa’id oo uu qabtay, maalmo ka dib markii maamuleyaasha cusub ee Afghanistan ay dhiseen xukuumad dhammaan xubneheedu ay rag yihiin.\nDunida ayaa si dhow isha ugu haysa si loo ogaado ilaa xad inta dhaqanka Taliban ka bedelan yahay keedii hore ee ee soo billowday dhammaadkii 1990-meeyadii.\nXilligaasi, ayaa gabdhaha iyo haweenka ay u diiday waxbarashada, waxaana laga saaray nolosha dadweynaha.\nTaliban ayaa sheegtay in ay hadda is bedeshay, oo ay ku jirto sida ay ula tacaamuli doonaan haweenka. Laakinse, waxa ay gacan bir ah u adeegsadeen haween maalmihii la soo dhaafay u bannaan baxayay in ay helaan xuquuq siman.\nRooble Oo Siyaasiyiinta Gobolada Waqooyi kala Hadlay Qabsoomida Doorashada Aqalka Sare.(Sawiro)


Deni wuxuu ugu baaqayaa hogaamiyayaasha DFS inay ka soo qayb galaan shirka\nBy axadle\t On Jan 3, 2021\nHogaamiye Cabdulaahi Siciid Deni DG Dowlad Goboleedka Puntland wuxuu si gaar ah ugu fashilmay saraakiisha doorashada taasoo qayb ka ah heshiiskii loogu yeeray shirka looga jawaabo.\nDeni wuxuu sheegay in madaxweyne Maxamud Abdullahi Mohamed Roble & raiisul wasaare Mohammed Hussein ay doonayeen inay abaabulaan kulan looga hadlayo doorashooyinka looga hadlayo.\nWuxuu yiri xitaa hadii maamulka uu doonayo inuu martigaliyo ciyaarta inuu diyaar u yahay inuu raadiyo xalal ku guuldareysta kiiska lagugu daayay.\nKenya diyaar uma ahan inay ciidamadeeda kala baxdo Soomaaliya…\nAskarta Israa’iil waxay toogasho ku dileen ilmo yar oo Falastiini ah!…\n“Waxaan ka codsanayaa Hogaamiyaha JFS iyo Raysul Wasaaraha inay isugu yimaadaan isla shirkii lagu heshiiyay 17-kii September, hadii uu ka dhaco magaalada Garowe diyaar ayaan u nahay, hadii meel kale uu ka dhacayo ma iska indha tiri doono waxa socda. xamili ” Sidaas waxaa yiri madaxweyne Deni.\nSiciid Deni ayaa meesha ka saaray in xal loo helo rabshadaha, maadaama dalka uu soo maray dhibaatooyin kala duwan isla markaana la joogo waqtigii wadahadallada lagu dhameyn lahaa khilaafka sida uu hadalka u dhigay.\nAyuu yiri Hogaamiye Saciid “Ololaha iyo doorashadu waa af iyo sanaaduuq, laakiin yaan hubka la qaadan, ma haboona in rabshado la huriyo oo hubka waaweyn la iska dhigo, nin hadla lama dhaafi karo, dhanka hogaamiyayaasha waxaan leeyahay samee cidna ha ku qasbin. “Dalka iyo dadka tuur oo ha ku gaadhin.”.\nHogaamiyaha Puntland Siciid Deni ayaa shuruud ku xiray inuu soo gudbiyo guddiga doorashada 20/21, kadib markii uu fashil ku dhammaaday kulan uu ra’iisal wasaare Rooble kula yeeshay magaalada Garoowe 12-kii bishii Diseembar, 2020\naxadle 6354 posts\nFarriimaha qaar ayaa u baahan in dib loo dhigo\nUS drone hits Al-Shabaab radio station


Dawlada Somaliya Oo Hanjabaad Ka Soo Saartey Doorashada Jubbaland | Gaaroodi News\nDawlada Somaliya Oo Hanjabaad Ka Soo Saartey Doorashada Jubbaland\nMuqdisho (Gaaroodinews) Wasaaradda arrimaha gudaha federaalka ayaa war qoraal ah kasoo saartay arrimaha doorashooyinka dowlad goboleedka Jubbaland oo bishan lagu wado in ay ka dhacdo magaalada Kismaayo.\n“Wasaaraddu waxa ay caddaynaysaa in aan la aqoonsan karin natiijada kasoo baxda doorasho baal marsan qodobbada kor ku xusan iyadoo la ilaalinayo dastuurka iyo shuruucda dalka” ayaa lagu yidhi warka qoraalka ah.\nWasaaradda ayaa soo bandhigtay saddex qodob oo ay doonayso in ay fulaan si doorashada ay u noqoto mid xor iyo xalaal ah. Waxaa ka mid ah in diiwaanka magacyada odayaasha dhaqanka soo xulaya odayaasha ay noqdaan kuwa rasmiga ah, waafaqsana kuwa ka diiwaangashan wasaaradda, iyo in diiwaangalinta musharixiinta madaxweynenimada uu sameeyo guddi laga xulay baarlamaanka iman doono, iyo sidoo kale in doorashada ay u dhacdo qaab xor iyo xalaal ah, sida qoraalka lagu sheegay.\nWarkan ayaa soo baxay maalin kadib markii wafti ka socda urur goboleedka IGAD uu ka laabtay Kismaayo, war uu soo saarayna ku sheegay in ay lagama maarmaan tahay in Kismaayo ay ka dhacdo doorasho daahfurnaan ah.\nUrur ay leeyihiin siyaasiyiin shaaciyay in ay yihiin musharixiin u taagan xilka madaxtinimada Jubbaland oo isbadel doon ah ayaa shalay ku dhowaaqay guddi doorasho oo aan ahayn kan maamulka Jubbaland ay horey u dhiseen.\nMusharixiintan ayaa sheegay in kalsoonidii ay kala laabteen guddiga hadda jira, iyaguna iskood u qabsanayaan doorasho madaxtinimo.\nGuddoomiyaha guddiga doorashooyinka Jubbaland Xamsa Cabdi ayaa dhawaan BBC-da u sheegay in odayaasha dhaqanka beelaha ay usoo gudbiyeen min saddex xubnood oo musharixiinta xildhibaanada ah, kuwaas oo laga sii dhex xuli doono qofka noqonaya xildhibaanka.\nTan waxa ay ka mid tahay waxyaabaha ay ka biyo diidsanyihiin musharixiinta isbadel doonka.


Bogga ugu horeeya ee goobta intarnat-ka / Anigu waxaan helay sharciga deganaanshaha / Barashada bulshada / Buuga "Om Sverige" / Daryeelidda caafimaadka ee dalka Iswiidan\nTani waa qoraalo ka yimi buuga Ku saabsan Iswiidhan Waxaad soo dejisaa cutubka 7\nCutubkaan waxa ka heli warbixin ku saabsan daryeelka isbitaalada iyo dareelka ilkaha. Adiga waxa xitaa helee warbixin ku saabsan sida caafimaadkaada u wanaaginkartid, tusaale ahaan inaa tababar suubisid iyo cunto wanaagsan cuntid.\nWaa maxay caafimaadka? Khamriga, maandooriyayaasha iyo tubaakada Daryeelka caafimaadka iyo bukaanka Iswiidhan La kulanka daryeelka caafimaadka Xaggee la xarireeysaa? Daryeelka ilkaha Haddii aadan ku qanacsanayn Waxaad soo dejisaa cutubka 7


Dacwdaha ka dhanka ah Henry Rotich ayaa ka dhashay baaritaan ay booliska ku sameeyeen si qaldan u isticmaalka lacag loogu talo-galay mashruuc biyo-xireen ah oo ay maamulaysay shirkadda Talyaaniga ee CMC Di Ravenna.\nRotich ayaa beeniyey inuu wax qalad ah sameeyey kadib xayeysiin weyn oo uu bishii March ku daabacay wargeys. Shrikadda CMC Di Ravenna ayaa sidoo kale beenisay inay wax qalad ah sameysay.\nRotich iyo dadka la eedeysan ayaa wajahaya sideed dacwad oo ay ka mid yihiin inay maleegeen inay wax qimaayeeyaan iyo si-xun u isticmaalka maaliyadda, sida uu sheegay Nooradin Haji oo ah agaasimaha dacwad-oogayaasha dowladda.\nNooradin ayaa sheegay in wasiirka iyo saraakiisha kale ee eedeysan la horgeyn doono maxkamad.\nDacwad-oogayaasha Kenya ayaa ka codsaday mas’uuliyiinta Britain iyo Talyaaniga inay gacan ka siiyaan kiiskan, waxaana taas ka dhallan kara dacwado hor leh.\nWasiirka ayaa waxaa dacwadaha lagula soo oogay 27 sarkaal oo kale, oo uu ku jiro Paolo Porcelli oo ah agaasimaha CMC di Ravenna, una dhashay dalka Talyaaniga, iyo wasiirka ku xigeenka maaliyadda Kenya, Kamau Thugge.\nLabada biyo-xireen ayaa waxaa loo qoondeeyey miisaaniyad ah 46 bilyan oo Kenya shilling una dhiganta 446 milyan oo dollar, sida uu sheegay Nooradin, hase yeeshee waxaa wasiirka iyo kuwa la eedeysan ay adeegsadeen lacag 17 bilyan oo Kenya shilling oo dheeraad ah, oo aan loo baahneyn.


Kooxaha Soomaalidu maxay ku diidan yihiin shirka Eldoret?\nTan iyo markii ay ku dhawaaqday dowladda Kenya inay gogol dib u heshiisiin ah u fidinayso Soomaalida kala hayaantay waxaa ka soo baxayey qaar ka mid ah hoggaamiyeyaasha kooxaha dacaayado ay ku muujinayaan inaysan raalli ka ahayn shirkaas dib u heshiisiinta.\nWaxaa meeshaas ka cad in nimanka doonaya inay Soomaaliya hoggaamiyaan aysan raalli ka ahayn wixii ka soo horjeeda dantooda, ayna diidayaan danta dadka ay rabaan inay xukumaan. Gees ka gees, meel kasta oo ay Soomaalidu degto waa laga taageeray shirka Eldoret, waxaase la yaab leh waxa ay ku diidayaan meesha shacabka intiisa badani u xusul-duuban yahay.\nHoggaamiyeyaasha kooxaha oo iyagu muddo 12 sano ah ku horgudbanaa xasiloonida iyo in Soomaaliya ay cagaheeda isku taagto waxa ay garwaaqsadeen inaysan ka heleynin shirkani waxa ay doonayaan, waxaana ay dareemeen in dantoodu ay laalan tahay.\nIllaa hadda, sida wararku nagu soo gaarayaan, waxaa shirka qaadacay hoggaamiye kooxeedyada magaalada Muqdisho qaarkood, sida Cusmaan Xasan Cali (Caato), Maxamed Qanyare Afrax, Cumar Maxamed Maxamuud (Cumar Finish), Mowliid Macaani Maxamuud iyo kuwo kale. Muuse Suudi Yalaxow isagu ma taageerin, mana ka soo horjeesan shirka.\nRaggan oo shalay war ka soo saaray Xamar waxa ay cambaareeyeen xubnaha Soomaalida ah ee lagu daray Guddiga la-talinta shirka. Si kasta oo warkooda ay u dhigaanba, xaqiiqadu waxa ay tahay inay fogeynayaan Soomaalida oo beddelkeeda ay jecel yihiin shisheeyaha aan dhaqan garan karin.\nShir kasta oo la qabto, waxaa caado u ah hoggaamiyeyaasha kooxuhu inay saxiixaan heshiis-qoraalyo aysan fahamsanayn waxa dhab ahaan ku qoran. Shir kasta oo la qabtay waxa uu ku soo dhammaan jiray qado hoggaamiye kooxeed ku cunay hotel 5 Star ah.\nRun ahaantii, waa ogyihiin in qadada uu cunayo uu xaq u leeyahay miskiinka gacanta go’an ee lugta ka dhaawacan ee feeruhu u qaawan yihiin ee taagan isgoysyada Soomaaliya. Waxaa nasiib darro ah in shacabka Soomaaliyeed ay kala xir xirteen rag daneystayaal ah oo eeganaya ganacsigooda.\nMa oggola in doorasho lagu kala baxo, mana doonayaan in Soomaaliya ay heshiiso. Nin walba waxa uu ku qanacsan yahay inta kilometer ee uu ka taliyo, waxaana uu qabaa inuu dagaallamo dantiisa. Abwaan Maxamed Sahal oo ka gabyey xarun raggani joogeen, waxa uu yiri “Hoggaamiye kooxeedyada xeyraamayow, dhimma xawaareynta, xirfad kale la soo baxa, dagaal waa xaraar yahaye.”\nMid kasta oo ka mid ah raggan waxaa ku hareereysan maliishiyo hubeysan oo aad ka naxayso aragtidooda. Waxa ay leeyihiin wejigii Sylvester Stallone, laakiin ma hurdaan, waxaana ay liqaan Qaadka. Raggani waxa ay ku taamayaan inay awood ku gaaraan kursiga.\nDabcan, rajo taagan ayay u ahaan lahayd shacabka Soomaalida haddii hoggaamiye kooxeedyadu ay dhexdooda is leyn lahaayeen, sida ka dhacday dalka Liberia. Midkood uun baa soo hari lahaa. Laakiin, bilcaksi, dhammaantood waa heshiis, waxaana ay ka siman yihiin burburinta iyo cunaqabateynta tiirarka nolosha bulshada.\nRagga noocaas ah ayaa raba inay Soomaaliya ka noqdaan Madaxweyneyaal, Ra’iisal Wasaareyaal, Wasiirro, Wasiir Ku-xigeenno, Safiirro, Diblomaasiyiin iwm. “Soomaaliya waa dalka dunida ugu nasiibka darran,” sidaas waxaa yiri diblomaasi African ah oo Kenya ku sugan. “Nimanka noocaas ah ayaa u taliya” ayuu sii daba dhigay.\nWaxaa hubaal ah inay lug jiidayaan shirka dib u heshiisiinta ee Soomaaliya ee ka dhici doono Kenya. Nabadda Soomaaliya, waxaa kaloo iyaguna caqabad ku ah Dowladda KMG oo ka sii mid noqotay kooxihii awalba ummaddu ay xamili kari weyday culeyskooda. Ku-meel-gaarku, waxa ay si rasmi ah u shaaciyeen inaysan tagaynin shirka Eldoret haddii aan la casuumin maamulka Waqooyi Galbeed ee Somaliland.\nArrintaas, waa caqabad kale oo la dhihi karo waa “isbaaro siyaasadeed.” Wax kasta oo ay kaga jeedaan, qolada Ku-meel-gaarka waxaa u shidan nalka cagaaran. Shuruudda ay ku xireen iyo mowqifyada is daba yaalla ee ay shirka ka qaateen ayaa astaan u ah inay wadnaha farta ku hayaan.\nQolaba qolada kale ayay ka welwelaysaa. Cabsida Ku-meel-gaarku qabaan waxa ay tahay in lagu xaaqo shirka, lagana dhigo shaarka dowladeed, halka hoggaamiye kooxeedyaduna ka aaminsan yihiin inuusan shirku dhegeysanayn ra’yigooda ee waraaqo laga saxiixayo. Labada dhinac waxaad mooddaa in la isaga dhex baxay oo ay yaraatay hoos wax ugu sheeggii dowladaha deriska ah.\nDowlad ahaan iyadoo loo aqoonsan yahay Ku-meelgaarku, haddana gef ma aha in nin kasta oo dowladda ka tirsan lagu soo oogo dacwad haddii uu dambiile yahay ama ay jirto cid u haysata dacwad, sida hadeerba ka socota dalka Germany. Hoggaamiye kooxeedyaduna waa la mid.\nSideedaba Soomaalida waxaa ka maqan waxa la yiraahdo dhab-u-xisaabtanka. Waa in la xisaabiyaa qof kasta oo dalka dambi ka galay, waxaase lagu muransan yahay xisaabtanka goorta uu billaabanayo. Ma 1954-kii ayaa laga billaabaa. Ma 1960-kii. Ma 1969-kii. Ma 1991-kii. Mise 2002?\nSoomaaliya in la is xisaabiyaa waa mucjiso marka la eego taariikhda casriga ah, maxaa yeelay si lixaad leh ayaa wax loo kala dilay, wax loo kala dhaawacay, wax loo kala xaday oo xitaa wax walba loo kala marooqsaday, hase ahaatee waa marag ma doonto in mar ay noqotaba la is xisaabin doono.\nSaameyntooda waxaa kaloo leh qolooyinka bulshada rayidka ah (Civil Society Group), kuwaas oo yuhuun badan u qaba inay shirka ka qayb galaan, fekerkoodana la siiyo mudnaan. Bulshada Rayidku, waxa ay fashilka la wadaagaan hoggaamiyeyaasha kooxaha, waayo shirkii Carte iyaga ayaa dowladda KMG soo dhisay.\nSu’aasha meesha taalla, waxa ay tahay “xaggee ayay uga hareen dowladdii ay soo dhiseen, maxaase ku kallifaya inay shirkan daba yaacaan.” Waa la dhihi karaa waa ku hungoobeen, waase inay qirtaan fashilkooda. Hadallada faraha badan ee ka soo yeeraya, waxa ay ka dhigan tahay murtidii Soomaaliyeed ee ahayd “waan socon weynaye, aan orodno” oo ay u beddeleen “waa na loo yeeri diidaye, aan isu yeerno.”\nHoggaamiyeyaasha kooxuhu, waxa ay qabaan in Ku-meel-gaarku ay ku tiro badsanayaan bulshada rayidka, waana ka soo horjeedaan inay shirka ka soo qayb galaan, halka dowladduna ay ku adkeysanayso inay shirka yimaaddaan bulshada rayidka oo aan meesha laga saarin.\nDoorka beesha caalamka ayaa lagama maarmaan u ah miraha ka soo bixi doona shirka dib u heshiisiinta Soomaaliya, inkastoo weli la la’ yahay culeyskii siyaasadeed (political pressure) ee la rabay inay saaraan cid kasta oo nabadda Soomaaliya ku dhex mergan.\nMaamulka Mareykanku, mowqifkiisa si toos ah iyo si dadbanba waa u caddeeyey, waxaana ay sheegeen inay ku jaango’an yihiin shirka Eldoret. Lix bilood gudahood ayaa laba wafdi oo Mareykan ah ay ku tageen Soomaaliya, kalana soo hadleen kooxaha Soomaalida arrimaha shirka Kenya.\nWafdiga hore, waxaa hoggaaminayey Agaasimaha Waaxda Dibadda Mareykanka ee Geeska Africa, Zachary Teich. Kan dambe oo toddobaadkan ka soo laabtay Soomaaliya, waxaa horkacayey Glenn Warren oo ah sarkaalka safaaradda Mareykanka ee Kenya u qaabilsan arrimaha Soomaaliya.\nMidowga Yurub, sidoo kale waxa ay sheegeen inay taageersan yihiin shirka. Labada quwadoodba si ficil ah ayay u taageereen nabadeynta Soomaaliya, waxaana ay dhiibeen kharash lagu socodsiiyo howlaha shirka, ha badnaado ama ha yaraadee.\nGuntii iyo gabagabadii, koox kasta oo ka mid ah Soomaalida waxa ay qodxaha mudacyada dhaadheer ugu dhigayso shirka Eldoret waa in teeda uun la tixgeliyo, waxaana muuqata in faragelin qarsoon ay qabsoomidda shirka ku dhex jirto.\nKa Qaybgelimeyo Shirka Eldoret\nilaa la saxo khaladaadka... sidaas waxaa yiri ururo warsaxaafadeed kasoo saaray Muqdosho GUJI... oct 8


(Xog) Ku tagri falka awoodda doorashada oo durba soo shaac baxday & Lafagareen oo xaqiijiyay kursi - Muqdisho Online. Caasimada Muqdisho\nHome Wararka (Xog) Ku tagri falka awoodda doorashada oo durba soo shaac baxday &...\nMadaxweynaha maamulka Koonfur Galbeed C/casiis Xasan Maxamed (Lafta-gareen) ayaa shaaciyey in kursi ka mida Baarlamaanka Federaalka ee laga soo doorto K/Galbeed loo gaar yeelay, dibna loogu dooran doono xildhibaanka hadda ku fadhiya.\nXildhibaanka loo xaqiijiyey inuu ka mid yahay Baarlamaanka 11-aad ee Federaalka ayaa ah Xildhibaan Maxamed Mursal Boorow oo ku dhaawacmay Qarax culus oo loogu xiray gaarigiisa, kaasoo 15-kii September 2018 ka dhacay Koontaroolka Tiyaatarka Qaranka ee laga ilaaliyo Madaxtooyada, Waxaana xildhibaankan uu kasoo kabtay dhaawacaasi isagoo ku waayey gacan.\nMadaxweynaha K/Galbeed oo xalay ka hadlyey kulan is cafin ah oo xildhibaanada Beesha Digil & Mirifle uu ku casuumay guddoomiyaha Golaha Shacabka Maxamed Mursal Sheekh ayaa ku adkeystay inaan loo dhowaan kadib kursiga xildhibaan Boorow mar haddii uu u dhaawacmay, isla markaana uu yahay nin da’ ah.\nXildhibaannada kale ayuu u balanqaaday inay mushaarkooda qaadan doonaan inta laga dhaarinayo Baarlamaanka cusub, kuwiis oo laaban waayana ay soo dhoweyn doonaan.\nPrevious article(Deg Deg) Dagaal laga cabsi qabo in uu ka dhex dillaaco ciidanka Haramcad & Ciidanka Ahlu Sunna\nNext articleSomalia, WFP Ink Deal for Emergency Locust Program


ICJ oo mar kale dib u dhigtay Dacwadda Badda ee Kenya iyo Somalia | Berberanews.com\nHome WARARKA ICJ oo mar kale dib u dhigtay Dacwadda Badda ee Kenya iyo...\nICJ oo mar kale dib u dhigtay Dacwadda Badda ee Kenya iyo Somalia\nDacwadda ayaa hadda lagu wadaa in ay maxkamadda dhegeysigeeda billowdo 8-da ilaa 12-ka Juun ee sanadka dambe.\nKenya ayaa ku doodeysa in maxkamaddani aysan ahayn in ay dhageysato dacwaddani maadaama bey tiri aysan xallin karin arrimaha siyaasadeed ee ku lifaaqan dacwaddan.\nTaa badalkeedana waxa ay dhawaan Midowga Afrika ka codsatay in uu dhexdhexaadiyo iyada iyo Soomaaliya oo murankani lagu dhameeyo wadahadal, haseyeeshee dowladda Soomaaliya ayaa arrintaasi ku gacanseyrtay.\nWasiiru-dowlaha Arrimaha Dibadda ee Dowladda Federaalka Soomaaliya Cabdulqaadir Maxamed Khayr ayaa kulanka guddiga amniga ee Midowga Afrika oo ka dhacay magaalada Addis Ababa ka sheegay in Soomaaliya ay ku kalsoon tahay in dacwaddani lagu dhammeeyo Maxkamadda Caddaaladda Adduunka oo ay haatan hor taallo.\nDacwaddan la xiriirta muranka dhanka xuduudda badda ayaa soo jiitameysay in ka badan 10 sano, balse dowladdii madaxweynihii hore ee Soomaaliya Xasan Sheekh Maxamuud ayaa bishii July ee 2019-kii, maxkamadda ICJ geysay kiis ka dhan ahaa Kenya oo dooneysa in wadahadal lagu dhammeeyo khilaafka.\nPrevious articleGuddoomiyaha Maxkamadda Sare oo isku shaandhayn ku sameeyay Garsoorayaasha\nNext article“Habar-Yoonis iyadaa guulaysatay… haddii Xukuumadda Somaliland inta hadhsan kaga baxdo, annagaaba Jabhadda ku biiri…” Siyaasi ka hadlay Shuruudihii Madaxweynaha ee Ergadii Korneyl Caarre


Timo Werner oo shaaca ka qaaday sababta uu u doorbiday inuu u ciyaaro Chelsea marka loo eego Liverpool – Gool FM\nLiverpool oo noqotay kooxda ugu cad cad ee ku guuleysan karta saxiixa xiddiga PSG ee Kylian Mbappé\n“Waxaan ka mid ahay ciyaartoyda loogu neceb yahay kubadda cagta” – Jordi Alba\nFerdinand oo ka hadlay shaqsiyada Thomas Tuchel, kaddib markii lala xiriiriyay inuu noqonayo badelka Lampard ee kooxda Chelsea\n“Uma maleynayo in Frank uu doonayo inuu ila hadlo” – Mourinho oo ka hadlay go’aankii lagu ceyriyay Lampard\nHorudhac: West Bromwich Albion vs Manchester City… (Sky Blue oo caawa doonaysa inay la wareegto hoggaanka horyaalka Premier League)\nHorudhac: Southampton vs Arsenal… (Saddex maalin kaddib markii Gunners laga soo reebay FA Cup-ka, Saints oo markale kulan horyaalka ah qaabilaysa Kooxda Arteta)\nRASMI: Chelsea oo ceyrisay Frank Lampard… (Waa kuma baddelkiisa?)\nMacallin Frank Lampard oo maanta laga cayrinayo Chelsea kaddib markii ciyaartoyda Kooxda…\n“Ma faraxsanaan lahayn haddii aan ku jiri lahaa booska Van de Beek!.” – Bruno Fernandes\nGuardiola oo sheegay inuu rajeynayo in xiddig ka tirsan Man City uu baxayo dhamaadka xilli ciyaareedkan\nTimo Werner oo shaaca ka qaaday sababta uu u doorbiday inuu u ciyaaro Chelsea marka loo eego Liverpool\nDajiye September 16, 2020\n(London) 16 Sebt 2020. Xiddiga reer Germany iyo kooxda Chelsea ee Timo Werner ayaa shaaca ka qaaday sababaha uu u doorbiday inuu u ciyaaro Blues halkii uu ku biiri lahaa Liverpool.\nHadalka Timo Werner ayaa yimid kaddib shir jaraa’id uu ka soo muuqday maanta oo Arbaco ah, kahor kulanka Chelsea iyo Liverpool ee Axada soo socota, waxaana hadaladiisa ka mid ahaa:\n“Markii aan go’aansaday inaan ka tago RB Leipzig, waxaan la hadlay kooxo kala duwan, sida Liverpool, oo heysata ciyaartooy aad u fiican”.\n“Laakiin ugu dambeyntii waxaan go’aansaday inaan ku biiro kooxda Chelsea, kaliya maahan qaabka ay kubadda cagta u ciyaaraan, balse sidoo kale sababta ayaa waxay tahay waxa ay i tusiyeen”.\n“Waan jeclaa inaan ka ciyaaro RB Leipzig, laakiin waxay ahayd mid aad muhiim iigu ah inaan imaado koox leh aragti ku habboon habka aan u ciyaaro kubadda cagta, dhamaan Premier League-ga waxay u ciyaaraan sida aan u ciyaaro oo kale”.\nSi kastaba ha noqotee, Timo Werner ayaa waxaa soo jiitay doorka uu ka ciyaaray Frank Lampard imaatinkiisa kooxda Chelsea, isagoo ka dhaadhiciyay inuu ku biiro Blues, wuxuuna sharxay in Lampard uu si joogta ah kala soo xiriiri jiray taleefankiisa, si uu ugu qanciyo imaatinka garoonka dhaca Galbeedka London ee Stamford Bridge.\nPep Guardiola oo kula dagaalamaya kooxda Roma saxiixa xiddig ka ciyaara horyaalka…\nRonald Koeman oo ka hadlay mustaqbalka Luis Suarez ee kooxda Barcelona


Wararka Maanta: Talaado, July 3 , 2012-Ciidamada badda Puntland oo lagu eedeeyay inay dad shacaba ah ku dileen Tuulada Xiriiro ee Gobolka Bari\nGudoomiyaha tuulada Xiriiro, Jeylaani Maxamed Ismaaciil oo la hadlyay idaacadda Horseed Media ee saldhiggeedu yahay boosaaso ayaa sheegay in falkaasi uu laba casho ka hor dhacay marakasoo ay ciidammo fara badan oo ka tirsan kuwa badda Puntland ay jihooyin badan la galeen tuuladaas.\n"Ciidamadan waxay tuulada kasoo galeen dhowr jaho, waxayna rasaas ku fureen dad ku sugnaa goob shaaha lagu cabo, halkaasoo ay ku dhinteen laba qof sideed kalena ay dhaawacyo soo gaareen," ayuu yiri guddoomiyaha tuulada Xiriiro.\nSidoo kale, guddoomiyuhu wuxuu sheegay in labada qof ee rasaasta ku geeriyootay ay ahaayeen wiil yar iyo nin reer baadiye ah, dadka dhaawacmayna ay isugu jireen qaybaha kala duwan ee shacabka ku nool tuuladaas, wuxuuna xusay inay dadku billaabeen inay tuuladaas ka barakacaan.\n"Markii aan taliska ciidamada badda ee Puntland u tagnay waxay noo sheegeen in dadkaasi ay ku dhinteen howlgal burcad-badeed lagula dagaalamayay," ayuu yiri Jeylaani isagoo intaas ku daray: "Tuulada Xiriiro waa la yaqaan xeebta 130-KM ayay u jirtaa... meel ay burcad-badeeddu ka baxaan ama isku urursadaanna ma ahan."\nGuddoomiyaha tuulada Xariiro ee gobolka Bari wuxuu ugu baaqay madaxda Puntland inay arrintaas soo fara-geliyaan, isagoo sheegay in haddii aan si deg-deg ah wax looga qaban ay dhib weyn keeni karto.\nFalkan oo muran badan dhaliyay ayaa keenay in shalay ay deegaankaas booqasho ku tagaan wafdi uu hoggaaminayo guddoomiyaha gobolka Bari oo ay ku jireen xubno ka tirsan golaha wasiirrada Puntland.\nCiidamada badda Puntland oo ay tababarro siiso shirkad dhinaca ammaanka ka shaqeysao oo lagu magacaabo SARACEN ayaa waxay dhawaan fariisimo ciidan ka sameysteen deegaanno ku yaalla bariga fog ee maamulka Puntland.


Kooxda Manchester City oo xaqiijisay inay la saxiixatay daafac reer Brazil ah – Gool FM\n(Manchester) 03 Mar 2020. Kooxda Man City ayaa xaqiijisay inay heshiis la gaareen xiddiga da’da yar ee lagu magacaabo Yan Couto oo ka soo dhaqaaqaya kooxda reer Brazil ee Coritiba.\n17-sano jirkan ayaa qallinka ku duugi doona heshiis shan sano ah oo uu ku joogayo garoonka Etihad Stadium, isagoo soo jiitay indhaha kooxda Pep Guardiola kaddib qaab ciyaareed cajiib ah oo uu ka sameeyay Koobkii Adduunka ee 17-sano jirrada.\nDaafacan ayaa 13 kulan u saftay xulka Brazil ee da’doodu ka yar tahay 17-ka sano, wuxuuna abuuray fursado ka badan daafacyada kale ee ka soo muuqday Koobka Adduunka bishii November, taasoo keentay inay qabtan indhaha maamulka sare ee kooxda Man City.\nShabakadda Manchester Evening News ayaa soo warisay bishii Janaayo in Citizens ay ka shaqeynayeen saxiixa da’yarka maalintii ugu danbeysay suuqa, balse ma aysan ku deg degin dhammeystirka heshiiska, iyadoo Couto ay u badan tahay inuusan saameyn deg deg ah ku yeelan kooxda koowaad.\nCouto ayaa ka tagi doona Kooxda Coribita suuqa xagaaga, laakiin ilaa iyo haatan hal kulan ugama uusan soo muuqan kooxda reer Brazil Coribita, taasoo niyad jab weyn ku tahay xiddigan.\nSi kastaba ha ahaatee, xiddigan ayaa wali kooxdiisa Coribita ka soo muuqan xilli ciyaareedkan 2020-ka xilli xulka Brazil ay da’dooda ka hooseyso 17-sano jirkada ka soo muuqday 13-kulan, isagoon gool dhalin.


Kenya oo hanjabaad hawada u marisay Somaaliya – Radio Daljir\nKenya oo hanjabaad hawada u marisay Somaaliya\nOktoobar 10, 2020 7:25 b 2\nGolaha Amniga Qaranka dalka Kenya oo uu shir guddoominayey madaxweyne Uhuru Kenyatta ayaa digniin iyo hanjaad loogu diray dowladda Federaalka ee Soomaaliya sidda uu daabacay wargeyska lagu Magacaabo African Intelligence.\n2-dii October ayaa digniinta iyo hanjaada waxaa soo gaarsiiyay dowladda dhexe ee Soomaaliya wasiirka arrimaha dibedda Kenya Raychelle Omamo.\nDowlada Kenya ayaa Soomalaiya uga digtay in ciidamada Kenya ay rasaas la beegsan doonaan kuwa Soomaaliya, haddii mar kale ay rabsho ka dhacdo xuduudda labada dal.\nQoraalkan ayaa ka dambeeyey kadib markii xiisadda labada dhinac ay sare uga kacday xuduudda daba-yaaqadii September, markaasi oo iska hor-imaad kooban uu xuduudda ka dhacay, kaasi oo ay ku lug lahaayeen ciidamada labada dal.\nMadaxweynaha ayaa sidoo kale taliyaha Ciidanka Kenya ku amray ciidamada Kenya in uu caddeeyo in Kenya ay ka go’an tahay inay tallaabo qaado, haddii rabsho kale ay ka dhacdo xuduudda.\nXiisadda labada dal ayaa ka dhalatay markii Ciidanka Kenya ay rasaas ku fureen shacab banaanbaxayay oo ku sugnaa degmada Beledxaawo ka dib markii Kenya ay afduubatay dad Shacab ah.\nAMISOM oo sheegtay inay xoojinaysa howlgalada ka dhanka ah Alshabaab\nSaaka & Dunida iyo Najiib Zaki, Daljir Qardho (dhegayso)\nDagaal baa inoo palan ah Kenyon\nKenya haso dahin somali hadey gacmaha isa saran miyey.moday xabad jawabteda wa xabad wale adonta kilyaha weyn kama baqeynofarhia ismail\nU Jawaab Lamayaqaan Buri halceliska


Ma dhul badan oo dawladda iyo AMISOM ay haysteen ayaa gacanta u galaya Al Shabaab? - BBC News Somali\nMa dhul badan oo dawladda iyo AMISOM ay haysteen ayaa gacanta u galaya Al Shabaab?\nImage caption Dagaallamayaal ka tirsan Al Shabaab\nIska hor imaad dhex maray Shabaab iyo ciidan si gaar ah u tababaran\nAl-Shabaab oo dib u qabsatay Bariire\nImage caption Meelaha kale ee ay Sl Shabaab la wareegeen waxaa ka mid ah Goof gaduud\nShacabka ayaa is weydiinaya sababta ay dowladda Soomaaliya ugu istaagi la'dahay cagaheeda ayna guul kama dambeys ah uga soo hoyn la'dahay howlaha ammaanka.\n"Maamul goboleedyada ayaa ka gaabiyay taageeradii looga baahnaa iney dowladda siiyaan, ciidamada AMISOM sidoo kale daacad kama aha iney Dowladda Soomaaliya isku filnaato, Qaramada Midoobayna waxay Dowladda Soomaaliya ka hor taagan tahay iney ka qaaddo xayiraadda hubka si ay awood fiican ugu yeelato dagaalka ay kula jirto Al-Shabaab" ayuu yiri Janaraal Guubir.\nImage caption Jeneraal Guubir eedda wax ka saarayaa maamul goboleedyada\nMasuuliyadda ugu weyn ee dhibaatadan ayuu dusha uga tuuray maamul goboleedyada oo uu ku tilmaamay "kuwo mar walba curyaamiya dowladda federaalka".\n"labo qolo oo hub isku nooc ah heysata ma kala adkaan karaan, sidaas awgeed waa in dowladda laga qaado xayiraadda dhinaca hubka" ayuu yiri isagoo hadalkiisa sii watay.\nImage caption Dhulalka casaanka ah ayaa la sheegayaa in aysan gacanta ugu jirin dawladda\nJanaraal Guubir oo arrintaan aan wax ka weydiinnay ayaa sheegay in taageeridda shacabka ay ka imaan karaan faa'iido iyo khasaare labadaba.\n"Haddii la hubeeyo oo la yiraahdo iska celiya, waxaa laga yaabaa iney hubka qaataan oo ay dhinac kale isku rogaan" ayuu yiri.


FADLIGA IYO AXKAAMTA SOOMKA | Arrimaha Bulshada\nHome News FADLIGA IYO AXKAAMTA SOOMKA\nFADLIGA IYO AXKAAMTA SOOMKA\nSaturday, May 27, 2017 News Edit\nBulsha:- HORDHAC : Alle ayaa mahad oo dhan iska leh ina soo gaadhsiiyey Bishii Ramadaan ee barakaysnayd, sida aan rajaynayno, dadkii hore ee wanaagsanaa waxa ay lixda bilood ee Ramadaan ka horeeya Alle ka baryi jireen in uu Bisha Ramadaan caafimad qab ku gaadhaan, lixda bilood ee bisha Ramadaan ka danbeeyana waxa ay Alle ka baryi jireen in Soonkii iyo camalkii ay sameeyeen bishii Ramadaan dhexdeeeda Alle ka aqbalo.\nBisha Ramadaan in la Soomo waa waajib dusha ka saran qof kas oo muslim ah, qaangaadh ah caqlina leh.\nWaxaana la waajib yeelay Soonka sanadkii labaad ee hijriga, daliilada ku tusinaya waa jibnabada soomkuna waa ay badan yihiin waxaanna kamid Aayadda 183 ee suuradda AL-baqara.\nNebiguna (naxriis iyo nabad gelyo dushiisa ha ahaatee) waxa uu tilmaamay in Islaamka shan tiir lagu dhisay oo kala ah tawiidka oo lagu dhawaaqo, Salaadda oo la oogo, Zakadda oo la bixiyo, Bisha Ramadaan oo la Soomo, iyo in lasoo xajiyo guriga Alle ee barakaysan qofkii awooda.\nHadaba qofkii ka taga shantaa mid ka mid ah waxa uu lamid yahay guri shan tiir leh oo mid kamid ahi dumay.\nSidoo kale Xadiis ayaa tilmaamaya inuu Malaku Jibriil uu habaaray qofka iska dayaca ee ka faa’idaysan waaya Bisha Ramadaan uuna yidhi: (Alle Naarta ha ku fogeeyo qof Bishii Ramadaan soo gaadhay oo aan loo denbi dhaafin) Nebiguna (SCW) waxa yidhi (Aamiin).\nMaxay kula tahay qof Malaku Jibriil oo malaa’ikta ugu fadli badani uu habaaray Nebi muxamed (SCW) oo basharka ugu fadli bandanna uu Aaamiin yidhi.\nDADKA UU SOONKU KU WAAJIBAY WAA KUWEE?\nSoonku waxa uu ku waajibay dadka shuruuddan laga helay:-\n1: Islaamnimo: gaalka wax soon ah laguma laha ilaa uu ka soo islaamo.\n2: Caqli: qofka waalanna wax Soon ah laguma laha.\n3: Awoodis: qofkii aan awoodi Karin soonka, sida ka xanuunsan iyo kii aadka u da’da waynaa soonku waajib kuma aha.\n4: Inuusan qofku Musaafir ahayn: qofkii safar ku jira soonku waajib ku noqon maayo.\nLaakiin haddii uusan soonku wax dhib ah usoo jiidihin qofka uuna awoodi karo wuu soomi karaa.\n5: Gabadhu waa inay daahir ka tahay dhiiga caadada iyo ka dhalmadaba.\n6: Qaangaadhnimo: Qofkii isagu aan qaangaadh ahayn Soon laguma laha.\nlaakiin waxaa fiican inuu soomo qofka aan qaangaadhka ahayni si uu ugu sii tababarto soonka, waalidkana waxaa laga rabaa inay caruurta amraan soonka.\nSaxaabadu (Alle haka raali noqdee) waxay ahaayeen kuwo caruurtooda amra soonka marka ay u adkaysan kari waayaanna waxay ukeeni jireen wax ay ku ciyaaraan oo ay ku mashquuliyaan ilaa ay qorraxdu ka dhacayso.\nWAXYAALAHA QOFKU UU KU QAAN GAADHO.\nWaxaa jiro calaamado lagu garanayo qofku inuu qaangaadhay soonkiina uu ku waajibay waxaana kamid ah:-\nA: Qofku inuu gaadho 15 sano jir.\nB: In qofka ay ka soo baxaan timaha hoose (shiciro)\nC: In ay Qofka ka yimaadaan biha Manidu.\nD: haddii ay gabadhtahay in ay dhiigga Caadada hesho.\nFADLIGA SOONKA IYO WAXYAALAHA UGAARKA AH.\nBisha Ramadaan waa bil aad u fadli badan qofka bishaa haleela kana faa’idaytaana waa qof Alle khayr balaadhan waa fajiyey, waxaana ka mid ah khayraadka ay leedahay Bisha Ramadaan:-\n1: Soonku waxaa uu kordhiyaa korna uqaadaa qofka Alle ka cabsigiisa, qofkuna waxa uu ugu dhowaadaa Allihii abuuray taas oo sabab unoqonaysa in uu qofku Aakhiro iyo Adduunba liibaano.\n2: Soonku waa gaashaan qofku ka xigsanaya Naarta kana difaacaya maaalinta Qiyaame.\n3: Dadka Soomaa waxa uu ay leeyihiin Albaab ugaar ah oo ay Janada ka galaan kaas oo ladhaho Rayyaan cid aan iyaga ahayna kama gasho sida uu Nebigu (naxariis iyo nabad gelyo dushiisa ha ahaatee) uu tilmaamay, taasna waxay ku tusinaysaa sharafta ay Alle hortii ku leeyihiin iyo sida uu ujecelyahay.\n4: Soonka waxaa lagu dhaafa danbiyadii qofka ka dhacay intii labada Ramadaan u dhaxaysay sida ay Axaadiis saxiix ah ay tilaamaayso, Nebigu (naxariis iyo nabad gelyo dushiisa ha ahaatee) waxa uu yidhi: (Qofkii sooma Bisha Ramadaan isaga oo Iimaan leh ajarna dalbaya waxaa loo dhaafaa wixii horu maray denbiyadiisa)\n5: Soomku waxa uu ushafeeco qaadaa maalin Qiyaame dadkii soomi jiray Nebigu (naxariis iyo nabad gelyo dushiisa ha ahaatee) waxa uu yidhi: (Soomka iyo Qur’aanku way u shafeeco qaadayaan Addoonka maalinta Qiyaame, Soonku waxaa uu odhanayaa Rabbiyoow waxaan udiiday cuntadii iyo wixii ay naftiisu jeclayd maalintii ee iga ergo aqbal, Qur’aankuna waxaa uu odhanayaa Rabbiyoow waxaan Habeenkii udiiday hurdadii ee iga shafeeco aqbal) markaas ayaa laga aqbalayaa oo ay u shafeeco qaadayaan dadkii ehelka u ahaa.\n6: Dadka soomaa marka ay rabigood la kulmaan waa ay farxaan wax argagax ahna lama kulmaan, Nebeguna (SCW) waxaa uu yidhi: (Qofka sooman laba farxadood ayaa usugnaaday: marka uu Afurayo wuu farxaa marka uu Alle hortagana soonkiisa ayuu ku farxaa)\n7: qofka sooman ducadiisa waa la aqbalaa inta uu ka Afurayo\n9: Bisha Ramadaan SHayaadiinta ku wooda madaxa adag oo dhan waa la xidhxidhaa taas oo ah fursad muhiim ah oo mudan in laga faa’idaysto.\n10: Bisha Ramadaan Albaabada Janna ayaa la furaa kuwa Naaartana waa la xidhaa.\n11: Bisha Ramadaan waa bishii Qur’aanka lasoo dejiyey waana sharaf ay la dheertay bilaha kale oo dhan, sidaas awgeed qofka muslimka ah waxaa laga rabaa inuu Qur’aanka iyo akhrintiisa badiyo Bisha Ramadaan.\n12: Bisha Ramadaan waxaa ku jira Habeenka la dhaho Laylatul Qadriga oo ah habeen aad uqiima badan cibaadada Habeenkaas la cibaadaystaana waxay ay ka khayr badan yahay kon Bilood oo kale cibaadadood.\nADAABTA LAGA RABO QOFKA SOOMMAN\nWaxaa jira arimo qofku haddii uu dhaqan geliyo sabab unoqonaya in Ajarka soonkiisii oo dhamays tiran loo qoro haddii uu ka taga keeni kara in Ajarka laga nuqsaamiyo waxaana ka mid waxyaalahaas:-\n1: Inlaga dheeraado wax kasta oo xun laguna dadaalo waxyaalaha wanaagsan idilkood Nebigu (naxariis iyo nabad gelyo dushiisa ha ahaatee) waxaa uu tilmaamay dad aan soomkooda Haraad iyo Gaajo mooyaane wax kale ka faa’iidinhin waana kuwa iyaga oo sooman aan iska dhowrin laqwiga iyo xumaha kale.\n2: In la Saxuurta waqtiga suxuurtana la dibdhigo, oo lagu beego qaybta ugu danbaysa habeenka 3:00Am – 4:20 Am inta udhaxaysa Nebeguna (naxariis iyo nabad gelyo dushiisa ha ahaatee) waxa uu yidhi: (Suxuurta Suxuurta waxaa ku jira barako) barakadaas waxay noqonaysaa qofku marka uu Suxuurto Maalintii oo dhan waxa uu ahaanayaa mid firfircoon oo aan gaajo la ildarnayn, Qur’aan akhris iyo cibaado badanna awoodi kara.\nlaakiin haddii uu ka tago waxa uu noqonayaa mid daallan maalintaas oo dhanna iska jiifo lagana yaabo in salaadaha jamacoodu uu ku dhaafo hurdo iwm.\n3: In Afuraadda la dedejiyo, isla marka la hubsado inay qorraxdii dhacdayn ama Adaanka lamaqlo horay wax laga cuno, Nebiguna(naxariis iyo nabad gelyo dushiisa ha ahaatee) waxaa uu yidhi ( dadku khayr kama suulayaan inta ay Afuraadda dedejinayaan) sida sunna ahna waa in Afuraadda lagu bilaabo Rudab ( timirta curdan ah) hadii lawaayana Timir hadii lawaayana Biyo.\n4: In la ducaysto xilliga la Afurayo Nebiguna (naxariis iyo nabad gelyo dushiisa ha ahaatee) waxaa uu tilmaamay qofka sooman xilliga uu afurayo inaan la radin ducadiisa oo laga aqbalo.\n5: In dadka masaakiinta ah la afuriyo inta aad awoodi karta Ajar wayna waa laga helayaa arinkaas.\n6: in Sadaqada la fara badiyo Nebigu (naxariis iyo nabad gelyo dushiisa ha ahaatee) Bisha Ramadaan waxay ay xilliga uu ugu wax bixinta badanyahay.\n7: in layska ilaaliyo xunta, cayda, aflagaada, in wax xun ladaawado, ama waqtiga wax bilaa faa’iido ah lagu lumiyo sida Laadhuuda iyo waxyaalaha lamidka ah, xitaa hadii uu qof ku caayo waxaa uu Nebigu (SCW) tilmaamay in lagu dhaho waan soomanahay.\n8: In Qur’aanka akhrintiisa la badiyo ugu yaraan maalintii hal jus la akhriyo si aad udhamaysid bisha Ramadaan hal mar.\nDadkii wanaagsaa ee hore Bisha Ramadaan waxa ay ugo’i jireen akhrinta Qur’aanka, qaarkood ayaa 7 cashaba mar dhamaynjiray qaarna 3 cashaba mar, qaarna 10 cashaba mar halka qaarkood laga sheego inay maalin walba dhamayn jireen.\n9: In cibaadada lagu dadaalo, sunayaasha la badiyo, maalinta iyo habeenka oo dhan khayr lagu camiro.\n10: In Alle loo toobadkeeno denbi dhaafna la waydiisto Bishanna waa Bishii denbi dhaafka.\nWAXYAALAHA SOONKA JEBIYA AMA BURIYA.\n1: Cunista iyo Cabista oo si ula kas loo sameeyo, laakiin haddii uu qofku isaga oo ilowsan wax cuno ama cabbo waxba kama yeelayso soomkiisa Alle ayaana quudiyey oo waraabiyey qofkaas.\n2: Kulanka ay kulmaan ama ay isu tagaan laba jinsi (lab iyo dhedi) xalaal ha isu ahadeen ama yeysan isu ahaan.\n3: In uu qofku iska keeno biyaha Manida qaabka uu doono ha umaree, sida inuu xaaskiisa lafara ciyaaro ama uu gacanta isticmaalo.\nLaakiin haddi biyaha Manidu ay si dabiici ah isaga yimadaan sida in ay qofka oo hurda ka yimaadaan soonka kama jebinayso.\n4: In uu qofku iska matajiyo si ula kas ah.\nlaakiin hadii uu matagu ka xoog bato qofka wax dhib ah kama yeelayso soonka.\n5: in ay gabadhu hesho dhiigga Caadada ama dhiigga dhalmada.\n6: In qofka sooman dhiig lagu shubo ama Irbad cunto ama nafaqo ah lagu mudo.\nIrbada aan wax naqo ah lahayn waxna aan gelihin qofka jidhkiisa waxba kama dhibayso iyadu.\nDADKA SOONKA BISHA RAMADAAN LAGA CAFIYEY.\n1: Qofka xanuunsan, labo ayaana loo kala qaadaa qofka xanuunsan.\nA: Qaf xanuunsan oo la rajayno in uu ka buksoodo xanuunka qofkaas wuu Afurayaa maalimhii uu afurayna dib ayuu ka qalaynayaa markaa uu caafimaadkiisu usoo noqdo, laakiin haddi uu xanuunku iska fududyahay oo qofku awoodi karo soonka waxaa fiican inuu iska soomo.\nB: Qof xanuunsan oo aan soonka awoodin rajana aan laga qabin in uu ka buksoodo, sida dad waawayn ee da’da ah qofkaas wuu iska Afurayaa wax qalle ahna lagama rabo, laakiin maalin walba waxaa laga rabaa inuu quudiyo qof miskiin ah taas oo bedel ka ah soonkii.\n2: Qofka masaafirka ah Safar salaadda la gaabin karo SHaafiyaduna waxay ku qiyaasan ilaa 81 km in uu gaadhsiisanyahay, qofkaas wuu Afuri karaa hadhowna waxaa laga rabaa qalle.\n3: gabadha dhiigga Caadada heshay ama kii dhalmada wax soon ah laguma laha, laakiin intii ay afurtay hadhow marka uu dhiiggu ka go’ waxaa laga rabaa qalle.\n4: Gabadha uurka leh ama ilamaha nuujinaysa waxaa u banaan inay ufurto haddii ay Nafteeda ama Ilmaheeda ubaqdo,\nNafteeda oo keliya hadday ubaqdo waxaa lagaa rabaa qalle keliya intii ay afurtay.\nHaddii ay Ilmaha ubaqdana waxaa laga rabaa qalle sidoo kale waxaa laga rabaa inay maalin walba miskiin quudiso.\n5: Ilmihii yaraa ee aan qaangaadhin isna soonku waajib kuma aha.\nlaakiin in uu soomo laguna tarbiyadeeyo ayaa wanaagsan haddii uu awoodi karo.\n6: Qofka waalan isna soon laguma laha, haddii alle caqligiisa usoo celiyana wax qalle ah lagama rabo.\n7: Qofkii dareema gaajo iyo harraad aad udaran naftiisana khatar uga baqa, wuu Afurayaa hadhowna wuu soo qalaynayaa.\nWAXYAALO QOFKA SOONKIISA AAN WAXBA YEELIHIN.\n1: Cadayga: qofka sooman wuu cidayan karaa xilliga uu doona, wanaag mooyane wax uu yeelayaa ma jiro.\n2: Qubayska: qofka sooman waa uu qubaysan karaa waqtiga uu ubaahdo.\n3: Haddii uu qofku wax cuno ama cabbo isaga oo ilowsan waxba kama mayeelayso soonkiisa saan horay isoo tilmaanay.\n4: candhuufta dabiiciga ah ee aan xaako gaadhsiisanayn qofku soonkiisa waxba mayeelayso loomana baahna in qofku qoyaanka yare e udareemaba uu tufo oo afka iska qalajiyo. وبالله التوفيق وإليه المرجع والمآب\nQore: Cabdiraxmaan axmed garaad soofe


Shirkii Beelaha Ciise Muuse oo ka furmay tuulada Dubur ee Degmada Sheekh | Somaliland.Org\nSeptember 29, 2011\tSheekh (Somaliland.Org)- Shir Beelaha Ciise Muuse ay kaga hadlayaan horumarinta danaha beelahooda ayaa maanta ka furmay tuulada Dubur ee degmada Sheekh ee gobolka Saaxil, waxaana ka qeyb galay boqolaal xubnood oo ka mid ah waxgaradka, cuqaasha, salaadiinta iyo siyaasiyiinta beelahaasi.\nShirkan oo loogu magac daray dan iyo duco waxa ka qeyb galay siyaasiyiin iyo aqoonyahano ka soo jeeda beeshaasi.Waxa furitaankii shirka ka hadlay Wasiirka Wasaarada Qorshaynta Somaliland Md. Sacad Cali Shire waxaanu sheegay in shirkani uu yahay mid beeshu ay kaga arrinsanayso horumarka bulshadeeda, waxaanu ku dooday in aanu ahayn shir loogu tashanayo cid gaar ah oo laga leeyahay ahdaaf siyaasadeed oo guracan.\nWasiirku waxa uu sheegay inaanay xukuumada uu ka tirsan yahay wax carqalad ah ku samayn shirkan.Md. Sacad Cali Shire waxa uu intaasi ku daray in shirkan uu rajaynayo inay ka soo baxaan go’aamo ka turjuma danaha iyo horumarka beelaha Ciise Muuse.\nGuddoomiye Ku xigeenka xisbiga UDUB Md. Axmed Yuusuf Yaasiin, oo ka hadlay shirkaasi ayaa sheegay inuu soo dhawaynayo shirkan oo uu ka rajaynayo inay ka soo baxaan go’aamo waxtar u ah dalka.\n“Waxa la yidhaahdaa Cigaal iyo Axmed-ba way dayaceen Ciise Muuse, waxaan idiin sheegayaa Cigaal waxa uu dhisayay oo uu hoosta ka soo bilaabay dal burbursan. Anaguna (xukuumadii hore) waxaanu soo oodaynay reerkii uu dhisay oo baylahsan,”ayuu tilmaamay Axmed Yuusuf Yaasiin.\nWaxa kale oo ka hadlay shirkan Suldaan Maxamuud Axmed Sheekh, oo sheegay inaanu shirkani ahayn mid lagu duminayo qaranimada Somaliland, waxase uu xusay inay beeshiisu kaga hadlayso danahooda.\nSidoo kale, waxa ka hadlay shirkaasi oo socon doona dhawr maalmood Suldaan Xasan Suldaan C/Raxmaan Suldaan Cabdilaahi, Muuse dalab iyo Wasiirkii hore ee waxbarashada Xasan X. Maxamuud Warsame.\nPrevious PostFaysal Cali waraabe oo ka hadlay cilaaqaadkii ka dhaxeeyay Gaani Iyo fadeexadda ka haysata Kiiskii UFONext PostEedo Xisbiga UCID u Jeediyay Xukuumada oo beenowday iyo shirkii dubur oo furmay\tBlog


Qarax baabur ayaa maanta oo Sabti ah gilgilay banaanka dhisme ay dawladda Afghanistan ay leedahay oo ku yaala caasimadda dalkaasi ee Kabul.\n95 qof ayaa dhintay, in kabadan 163-kalena way ku dhaawacmeen qaraxaasi oo loo adeegsaday baabuur "Ambulance" oo walxaha laga buuxiyay.\nMas'uuliyiinta yaa sheegay in qofka ismiidaamiyey uu walxaha qaraxa ka soo buuxiyey gaadhi kuwa gargaarka ah ee loo yaqaano Ambulance-ka si uu weerarka uga fuliyo goob ay si weyn ugu xoonsanaayeen dadweyne badan.\nkooxda Taliban ayaa isla markiiba sheegatay masuuliyada weerarka, waxaana uu sheegay afhayeen u hadlay kooxdu in bartilmaameedku uu ahaa xubno ka mid ah ciidamada ammaanka ee Afghanistan oo goobta isugu imi.\nWeerarka ayaa imanaya todobaad kadib markii la weeraray dhismaha huteelka Intercontinental hotel ee magaalada Kabul oo ah goob si xoogan ammaankeeda loo ilaaliyo, weearakaas oo lagu dilay ugu yaraan 22 qof oo ay ku jiraan 14 qof oo ajaanib ah oo ugu yaraan 4 ka mid ah ay ahaayeen Maraykan.


AP: Ninka isku qarxiyey Daallo Airlines oo La-taliye ka noqon lahaa Safaaradda Somalia ku leedahay Turkiga. – Radio Dalsan FM 91.5 MHz | Warar Sugan | Somalia News\nWakaalladda Wararka Associated Press “AP” ee laga leeyahay Maraykanka ayaa Warbixin dheer ka qortay Abdullaahi Abdisalam Borleh oo ah Ninka lagu tuhunsan yahay inuu ka dambeeyey qarixii bishan Feberaayo 2-dii ka dhex dhacay Diyaarad ay leedahay Shirkadda Daallo Airlines oo ku sii jeeday dalka Jabuuti.\nWaxaana la rumeysan yahay inuu Ninkaasi adeegsaday Laptop lagu soo qariyey waxyaabaha qarxa, markii ay Diyaaradda dul-maraysay nawaaxiga Degmadda Balcad ee Gobalka Sh/dhexe.\nMaydka ninkaasi oo go’go’ay ayaa laga helay Degmadda Balcad, wax yar kadib, markii uu ka dhex dusay duleel uu qaraxu sameeyey, oo cabirkiisa lagu sheegay inuu ahaa hal mitir.\nQoraa ka tirsan Wakaalladda Wararka ee AP oo lagu magacaabo Suzan Frazer kuna sugan caasimadda dalka Turkiga ee Ankara ayaa qortay Maqaal ay kaga hadashay Noloshii ninka isku qarxiyey Daallo Airlines, halka uu ka yimid, waxa uu ahaa qorshaha Safarkiisa iyo sida ay Sirdoonka Somaliland isha ugu hayeen Dhaqdhaqaaqiisa intii uu Macallim Dugsiga ka ahaa magaalladda Hargeysa.\nAP waxay kaloo qortay inuu Sarkaal ka tirsan Waaxda Socdaalka iyo Jinsiyadaha ee Dowladda Federalka Somalia u sheegay inuu Abdullaahi Abdisalam Borleh helay Fiiso uu La-taliye ahaan kaga shaqeysan karo Safaaradda Somalia ku leedahay dalka Turkiga.\nWakaalladda AP waxay tilmaamtay inay heleen Nuqul ka mid ah Warqad la sheegay inay Safaaradda Somalia ee ku taalla caasimadda dalka Turkiga ee Ankara u soo dirtay Safaaradda Turkiga ku leeyihiin magaalladda Muqdisho, oo looga codsaday inay u fududeeyaan Fiisaha Abdullaahi Abdisalam Borleh oo La-taliye u noqonaya Wasaaradda Arrimaha Dibedda iyo Maalgashiga “An Advisor to the Minister of Foreign Affairs and Investment Promotions.”\nSafaaradda Somalia ee magaalladda Ankara oo la hadashay AP ayaa beeniyey inay Codsi noocaasi ah u qoreen Safaaradda Turkiga ee Muqdisho, waxayna Qoraalkaasi ku tilmaamtay mid la been abuuray.\nWakaalladda Wararka AP waxay tilmaamtay inay dhowr jeer la xiriireen Wasiirka Arrimaha Dibedda iyo Maalgashiga ee Dowladda Federalka, Abdisalam Omar Hadliye, balse uusan ka hadlin arrintaasi.\nWaxaa suurtogal ah inay Alshabaab warqadaasi si khiyaano leh u qoreen, kadibna loo diray Safaaradda Turkiga ku leedahay Muqdisho.\nSidoo kale, AP waxay xustay inay la xiriireen Safaaradda Turkiga ee Muqdisho, balse ay ka gaabsadeen inay ka hadlaan arrintaasi.\nFiisaha uu helay Ninkaasi ayaa la sheegay inay fududeysay inuu raaco Duullimaadka Daallo Airlines, inkasta oo uu haystay Tikidhka Diyaaradda Turkish Airlines oo iyadu aan wax Duullimaad ah ku imaanin Muqdisho, waana isla maalinta uu qaraxu ka dhex dhacay Diyaaradda Daallo oo ay la socdeen Rakaab intooda badan ku qornaa Duullimaadkii Turksh Airlines.\nDhinaca kale, ma jiraan warar madax-bannaan oo dhinaca Dowladda Federalka ka soo baxay oo xaqiijinaya in Ninkii isku qarxiyey Diyaaradda Daallo Airlines la qorsheynayey inuu ka hawl-galo Safaaradda Somalia ku leedahay dalka Turkiga.\nXarakadda Alshabaab ayaa sheegatay inay ka dambeeyeen qarixii Diyaaradda Daallo Airlines, inkastoo aysan Alshabaab soo hadal-qaadin magaca ninka lagu tuhunsan yahay inuu qaraxaasi geystay oo la oran jirey Abdullaahi Abdisalam Borleh.\nSafaaradda Somalia ku leedahay Turkiga oo iska fogeysay Codsigii ay Safaaradda Turkiga Fiisaha ku siiyeen Ninkii isku qarxiyey Diyaaradda Daallo Airlines.


Wararka – Page 1591 – Radio Simba 95.0 MHZ – Simbanews – Idaacada Simba\nMaxkamada dambiyada dalka Britain oo Maanta Xukun ku Riday Wiil da’yar oo Soomaali ah.\nWargeyska daily mail ee kasoo baxa dalka ingiriiska ayaa qoray in maanta xukun xabsi ah lagu xukumay Abdullah Ahmed Jama Farah oo 15 sano jir ah kaasi oo la sheegay in uu doonayey ku biirida islaamiyiinta daacish waxaana lasoo qabtay wiilkaasi soomaalida ah isaga oo u safri rabay dalka Syria. Nuur xasan oo saaxiib la ah wiilkaan ayaa ku caawinayey ...\nMadaxweyne Xasan Sheekh Maxamuud oo magaalada Munich kaga qeybgalaya Shirka Caalamiga ee Amniga iyo Ka Hortagga Xasaradaha Dunida\nMadaxweynaha Jamhuuriyadda Federaalka Soomaaliya, Mudane Xasan Sheekh Maxamuud iyo wafdi uu hoggaaminayo ayaa ka degey magaalada Munich ee dalka Jamhuuriyadda Federaalka ee Jarmalka, isagoo ka qeybgalaya Shirka 52-aad amniga ee Munich (Munich Security Conference). Shirkan caalamiga ah ayaa waxaa ka soo qeybgalaya ilaa 30 hoggaamiye oo waddamada dunida ka socda, iyo ilaa 70 wasiirro dibadeed iyo difaaca. Arrimaha ugu waaweyn ...\nDhageystayaal kusoo dhawaada warka Duhur Radio Simba ee Magaalada Muqisho waana Duhurnimo jimco ah Tariikhdana ay ku beegan Tahay 12-2-2016 Warka Duhur 12-02-2016\nMaleeshiyo Beeleedyo Soomaali ah oo ay Hubaysay Kenya oo Dhibaatooyin ka Wada deegaanada Xudduudka\nSaraakiisha ciidamada dowlada soomaliya ee Gobolada Jubooyinka ayaa dowlada Kenya ku eedeeyay in ay maleeshiyo beeleedyo soomali ah ay kusoo daabulayso Gobolada Jubooyinka iyo gedo si ay halkaas dhibaatooyin ugu geystaan. C/rashiid Macali Gaas oo kamid ah saraakiisha ciidamada dowlada soomaliya ee Gobolada Jubooyinka oo la hadlay idaacada simba ee Magaalada Muqdisho ayaa sheegay in haatan ay Gobolada jubooyin iyo ...\nPage 1,591 of 1,771« First...1,5601,5701,580«1,5891,5901,5911,5921,593 » 1,6001,6101,620...Last »


Maxaabiis Al-Shabaab Ah Oo Ka Baxsaday Xabsi Ku Yaalla Garoowe | SDWO.COM & SomalilandNews.net\nMaxaabiis Al-Shabaab Ah Oo Ka Baxsaday Xabsi Ku Yaalla Garoowe\nPublished on February 27, 2018 by sdwo · No Comments\nGaroowe (SDWO): Dhalinyaro lagu qabtay dagaalo ay ciidammada Puntland la galeen xooggaga Alshabaab oo sanadkii 2016-kii duulaan ku qaaday deegaano halkaas ku yaala ayaa lagu soo waramayaa in ay ka baxsadeen xarun lagu hayay oo magaaladda Garowe ku taala.\nSaraakiil ka tirsan ciidanka ammaanka Puntland ayaa BBC u xaqiijiyay in 10 ka mid ah dhalinyaradaas oo 40 dhanaa ay baxsadeen, balse dib loo qabtay 3 ka mid ah , kuwaasoo midkood laga qabtay dhulka miyiga ah.\nLama oga qaabka ay u baxsadeen, laakiin waxaa la sheegay in la xidhxidhay askartii waardiyaha ku jirtay markii ay dadka baxsanayeen qaarkood.\nKu dhawaad 40 dhalinyaro oo lagu soo qabtay dagaalladii ka dhacay Suuj, Garmaal iyo Garacad ayaa lagu hayaa gudaha magaalada Garoowe, kuwaasoo la sheegay inaysan gaarin da’da maxkamadaynta.\nWaxaana gacanta ku haya maamulka Puntland shakhsiyaad ay u xil-saartay oo taageero dhaqaale ka hela Qaramada Midoobay.\nTallaabadan ayaa imaanaysa xilli siyaasiyiin qaybtood loo saadaalinayo inay u sharaxan yihiin madaxtinimada Puntland ay maamulka ku eedeeyeen habacsanaan dhinaca amniga ah.\nGeesta kale xarunta lagu hayo dhalinyaradan ayaa ah mid si gaar ah loo leeyahay, isla markaasna kaalmo iyo maalgelin ka heshay qaar ka mid ah hay’adaha samofalka.\nWaxaase xarunta waardiyeeya ciidammada maamulka Puntland, hase yeeshee si cad looma oga siday dhalinyaradan ugu suurto gashay in ay baxsadaan.\nU jeedadda ayaa ahayd in maadaamaa dhalinyaradaasi ay ka yar yihiin da’dii qaangaadhnimada in dhaqan celin loogu sameeyo xarunta, laguna baro xirfado ay ku maareyn karaan noloshooda markay bulshada ku dhex laabtaan.\nWaxaa la garwaaqsaday in qaar badan oo ka mid ah la soo duufsaday, sidaasi darteed-na aanan la marin karin xeerka ciqaabta.


Wixii cusub caalamkaa jecel\nDHACDOOYIN DHACAY MAXAAD KA TAQAAN?\nTIX CUSUB OO GABAY AH OO UU NOO SOO DIRAY SAAXIIBEENNA KOOWAAD EE BOGGAB ARRIMAHA JACAYLKA\nBY: C/XAFIID BASHIIR SH. CUMAR (MAALIISIYA)\nXuuralcayn la moodyaay\nXubbi iyo xiisa iyo\nXummad aan xanuun lahayn\nXasilooni kusoo xaadirtay\nXalay ma seexan waayey\nXisaabti ma igu adkaatay\nXidigahoo idilna ma tiriyey!!\nXalkii xilli dambe ma helay\nXadhigaan kuu soo tuuray\nXabiibti ha xoorinoo\nXoogna ha u jiidin...\nXaraf baan waydiistey\nInaad xariir aan huwado\nIyo xilo aan xanaaneeyo\nXaas xushmad leh ii noqoto...\nAROOSAD LA WAAYAY HABEENKII LA AQAL GEYN LAHAA\nGabar aanan magaceeda helin oo deggan Suuq Bacaad ayaa xiligii galbinta aqal geynteeda oo ku beegnayd sabtigii la soo dhaafay dhuumatay.\nGabadhan oo uu aroosayay wiil lagu magacaabo C/llaahi Maxamed Siyaad ayaa sida uu inoo soo sheegay wariyaheena Xasan Cali Geesey (Al-qeys) waxay ku andacootay in ballanqaad dahab loogu iibinayo uu wiilkii guursanayay uu uga baxay, Baabuurtii lagu doonayna iyagoo faaruq ah ayayna iska kala tageen, laakiin habeenkii ku xigay ayaa la soo caro celiyey oo loo galbiyey gurigeeda.\nWIIL & GABAR IS MASAAFAYSTAY OO ISKU KHILAAFAY GOOBTII MEHRINTA\nWiil & gabar Masaafo u aaday degaanka Wanlaweyn ayaa markii ay tageen goobtii Mehrinta isku khilaafay qiimaha meherka gabadha, sidaana waxa ku fashilmay meherkii ay u bexeen oo iyagoo is khilaafsan ayuu mid waliba Bas goonidiis ugu soo raacay Muqdisho.\nGabadha oo lagu magacaabo Xalaawi Cumar ayaa wiilka Masaaf-aystay oo isna la yiraahdo Cabdi Daahir ku xujeysay inuu meher uga dhigo dhowr Garaam oo dah-ab ah, isaguna wuxuu sheegay in uusan awoodin sidaas ayayna ku kala boodeen.\nWarkan oo aan ka helnay Wiil lagu magacaabo Xasan Maxamed Max-amuud oo gabadha xiriir kala dhe-xeeyay ayaa sheegay in wiilku uu gabadha ka baloogay isla mar-kaana uu been u sheegay, balse xaqii uu ka soo baxay.\nWIIL TOOREY KU DHAAWACAY GABAR UU XIRIIR LA LAHAA…\nWiil lagu magacaabo Abshir Amoore oo degan degmada Yaaqshid ayaa gabar uu xiriir la lahaa oo ballantii uga baxday toorey u dhaawacay.\nSida uu inoo soo sheegay wariyaheena Liibaan Maxamed Cabdi (Baastey) wiilkaas ayaa waxa gacanta ku soo dhigay Odayaasha degaanka oo ku soo xiray saldhiga Yaaqshid.\nWararkii ugu dambeeyayna waxa ay sheegayaan in shalay la soo daayay wiilkaa kadib markii Odayaasha labada reer ay wada xaaleen.\nDhinaca kale Wiil lagu magacaabo Xasan yare ayaa Walaashii Toorey ku dhaawacay kadib markii ay ka diiday inay ka harto wiil uusan isaga la rabin, sidaana waxa inoo soo sheegay wariyaheena Black yare\nHaweeney guriga ku gubtay Ninkeeda\nHaweeney lagu magacaabo Seynab Xaaji ayaa xaafadda Buulo-eelaay ee magaalada Boosaaso guri ay ka deganaayeen ku gubtay nin ay qabtay oo ay ka maseyrtay, ninkaasoo haatan xaaladdiisa laga deyrinayo. Gabdho Jacayl aan loo ogeyn isku dagaalay Gabar lagu magacaabo Xamdi Maxamed oo biibito ku leh xaafadda Tabakaayo madow ee degmada Madiina weerar ku soo qaaday gabar kale oo iyana aagaas Biibito ku shidata. Sida uu inoo soo sheegay wariyaheena C/risaaq Jaamac Cilmi (Black yare) gabdhahaas ayaa dagaalkoodu ka bilowday wiil lagu magacaabo C/qadar oo biibitooyinkaa midba mar ku qayili jiray oo gabar waliba ay sheeg-anayso inuu iyada Jacayl kala dhexeeyay, laakiin C/qadar uu taa beeniyey isagoo xusay inuu Xaasle aan arrimahaas u soo jeedin yahay.\nAroosad diiday in loo galbiyo gurigii la aqal geyn lahaa\nGabar aroosad ahayd oo lagu magacaabo Hani C/llaahi ayaa Jimcihii la soo dhaafay diiday in aqalkii loogu talo galay oo ku yaalay xaafadda Xoosh ee degmada Madiino loo gelbiyo kadib markii ninkii guursanayay oo dhaqaalo aan heysan uu u dhigay Labo sariir oo biro ah & miis maacuunta la saarto. Gabdho la dhashay & kuwo saaxiibo la ah oo intii aan gabadha guriga la geynin soo booqday qolkeeda ayaa ku wargeliyey in alaab wacan aan loo dhigin, iyana waxay codsatay in la furo, balse markii dambe waxaa lagu maslaxay in guri gabar kale u sharaxnaa la sii geeyo inta alaabada laga bedelayo. Ninkii aroosayay oo la yiraahdo Liibaan C/raxmaan ayaa la sheegay in guri uu ku lahaa xaafadda Xoosh uu jiingadaha ka fiiqay kadibna ugu soo iibiyey alaab wareeg ah, sidaana labo habeen kadib gurigeedii lagu keenay gabadhii.\nNin feeray Xaaskiisa & Hooyadeed\nNin lagu magacaabo Diiriye C/hi oo degan xaafadda X/jadiid ayaa isagoo xaaskiisa dilaya ay Hooyadeed soo kala dhex gashay kadibna Hooyadii ku daray oo iyana dilay. Wariyaheena Yuusub Abiib Cus-maan (Y/xabeeb) ayaa inoo sheegay in arrintaa ay dad deris ah soo dhex galeen balse markii maalmo ay ka soo wareegatay ayay naagtiisii saliid karkarsan ku gubtay iyadoo ka aarsanaysa falkii uu ku sameeyay iyada & hooyadeed. Geeri waali sababtay Haweeney lagu magacaabo Sahro oo degan xaafadda Suuqa Xoolaha ayaa waalatay kadib markii ninkeeda uu geeriyooday. Jacayl ay u qabtay dartii ayaa la sheegay in waalidu sababtay, iyadoo dharka tuuratay afkeedana laga masixi waayay Axmad..Axmed oo magaca ninkeedu ahaa, wax-aana haatan lagu wadaa Qur’aan saar, habeenkiina waxa lagu hurdiisayaa irbada hurdada.\nJacaylkaaga ugu dadaal Hadyadaha iyo waxyaabaha soo jiidashada leh\nMaxaa soo jiidasho leh\nWaxaa jira waxyaabo badan oo soo jiidasho leh micnihii aad qalbiga qofkaad jeceshahay aad ku kasban kartid waxaana ugu muhiimsan : Saacad qurux badan, Fargashi waxaa soo raaca waxyaabaha ismaris ka ah sida kiriimyada iyo cadarka\nHaweeney Mataano ay dhashay dayacday iyadoo ku xumeynaysa Ninkeeda (mid ka mid Ilmahaa oo Ey uu cunay)\nHaweeney lagu magacaabo Qureesho oo uu qabay nin la yiraahdo Jeelle X.Salaad ayaa iyadoo uur leh uu ninkeeda ka dhuuntay kana raacay Haweeney kale oo qarsoodi uu ku qabay oo Sacuudiga ay isla aadeen.\nHaweeneydaas oo markii ninkeeda ka dhuumayay uur lahayd ayaa markii umushay labo Mataano ah (Wiil & gabar) laakiin si maangaabnimo ah iyadoo ninkeeda ka dhuuntay ku xumeynaysa isla markaana uu\ncudurka Maseyrka asiibay mid ka mid ah ilmihii uga dhuumatay Mukayga Afgooye, midkii kalena haweeney kale oo is yaqaanaan inta u dhiibtay uga dhuumatay.\nSida ay inoo soo sheegeen dad la qaraabo ah Haweeneydaa Canugii ay Mukayga Afgooye uga tagtay waxa cunay Ey, midkii ay naagta uga dhuumatayna iskiis ayuu bilo kadib u dhintay.\nWiil gabar muddo uu jeclaa jacaylka ku cidleeyay oo jiro mucjiso leh ay ku dhacday\nWiil magaciisa naloogu sheegay Sanweyne oo ka mid ah shaqaalaha mid ka mid ah warshadaha yaryar ee Muqdisho ka dhisan ayaa gabar muddo badan Jacayl kala dhexeeyay oo u baxday degmada Ceelbuur inta uu fasax qaatay ka daba tagay, kadibna reerkeeda oo ay qaraabo ahaayeen ku wargeliyey in isaga & gabadha ay isku ogaadaan oo Xamar uu kula aqal galayo, kadibna ay ka ogolaadeen.\nMarkii la isku soo daray oo Gaariga ay isla soo raaceen ayuu inta Gaarigii uu ka haray wiil Saaxibkiis ah gabadhii soo raaciyey kadibna uu ka dhuuntay, mar ay Muqdisho ka soo baadigoobtayna wuxuu u sheegay inuu ballantii uga baxay oo wiil kale ay raadsato, laakiin maalmo kadib ayay gabadhii ka dul hadashay oo habeen & maalin ka dul qeylinaysay, waxaana markii dambe la saaray Qur’aan.\nGabar laga soo musaafuriyey dibadda oo wacdaro layaab leh Hooyadeed ku dhigtay…\nGabar la yiraahdo Shamso Maxamed Axmed oo dhawaan reerkeedu ka soo musaafuriyeen dibadda iyadoo looga baqay inay dhqanka gaalada qaadato ayaa markii ay Muqdisho timid, Hooyadeed oo ka daba timid oo rabtay in gabar ka yar ay dibadda u waddo iyaduna ka codsatay in la wado, balse waxa loo sheegay in sababtii loo soo celiyey ay meesha ku jirto, balse wacdaro layaab leh ayay ku dhigtay Hooyadeed oo waxay ka xaday 3-kun doollar iyo Dokomentigii dhoofka, waxayna u baxsatay dalka Masar oo ay\nhaatan ku sugan tahay, Hooyadiina ay dhoof & lacagba la’dahay.\nGabar uu dhalay Madaxweyne Bush oo la ildaran Jacayl Muslim ah…\nBarbara Bush oo ah gabadh uu dhalay madaxweynaha dalka Mareykanka George Bush ayaa la ildaran Jacayl ay u qaaday wiil Muslim ah oo la yiraahdo Jamaal Muciim.\nBarbara oo sida sawirka bogga koowaad ka muuqda ku lamaansan gacaliyeeda Muslimka ah ayaa qoyskeeda & dadka Mareykanku ka deyrinayaan Jacaylkeeda oo ku soo beegmay xilli Mareykanku duulaan ku yahay dunida Muslimka oo uu u aqoonsan yahay argagixiso liddi ku ah Mareykanka.\nDhacdadan & sawirkaba oo aan ka soo xiganay wargeyska AL-WASAD ee ka soo baxa London ayaa waxaa lagu macnayn karaa Jacaylka inuusan ku imaan dhalasho, Jinzi, diin & arrimo kale.\n14-JIR GABAR UU MASAAFAYSTAY DOOD KA TAAGAN TAHAY\nWiil 14-jir ah oo lagu magacaabo Liibaan Nuur Axmed oo degan xaafadda Tawakal ee degaanka Gubta ayaa gabar uu masaafaystay lagu heystaa.\nGabadha oo lagu magacaabo Foos Muxidiin ayaa waalidkeed oo masaafada lala galay ka war helay waxay ku doodeen in wiilkaas yarka ah uusan geynin gabadhooda, ayna ka codsadeen inuu u furo.\nFoos & Liibaan oo qadka isgaarsiinta telefoonka isku bartay ayaa jacayl isugu qaaday leynka telefoonka, waxaana haatan dood arrintooda ku saabsan ay u socotaa waalidka labada dhinac.\nNIN GURI UU KIRO UGU JIRAY GUUR BADNI DARTII LOOGA SAARAY\nNin aanan magaciisa helin oo deganaa agagaarka Warshaddii hore ee Caanaha ee magaalada Muqdisho ayaa guri uu ijaar ugu deganaa si qasab ah looga saaray.\nSida aan ka soo xiganay Milkiilihii gurigaas Maxamuud Abtidoon Ninka guriga laga saaray oo ahaa Waddaad dhalinyaro ah oo gurigaasi deganaa muddo saddex sano ah sababta looga saaray ay tahay muddadaas oo 11-naagood oo uu gurigaas ku soo guursaday uu saddexdaas sano gudahood furay, furiinkiisaa badan darteedna looga saaray guriga


Sacuudi Carabiya oo yabooh xabad-joojin u sameysay Xuutiyiinta. | Dalka Times - News and Politics\nHome WARKA Sacuudi Carabiya oo yabooh xabad-joojin u sameysay Xuutiyiinta.\nSacuudi Carabiya oo yabooh xabad-joojin u sameysay Xuutiyiinta.\n“Wixiii xilligan ka dambeeya Xuutiyiinta ayay u taal inay danahooda hormariyaan ama kawa Iran” ayuu yiri wasiirka arrimaha dibada Sucuudiga Amin Faysal Bin Farhan Al-Saud oo u warramayay warbaahinta.\n“Xal ama dadaal kasta oo aan qireyn in Yemen si gardarro ah loogu soo weeraray milatari iyo in cunaqabateyn lagu hayay lixdii sano ee la soo dhaafay, taas oo sababtay dhibaatooyin bini’aadaminimo waa mid dhalanteed ah ” ayuu afhayeenka Xuutiyiinta Mohammed Abdulsalam ku yiri qoraal uu soo dhigay bartiisa Twitter-ka.


Muxuu ahaa amarada cusub uu soo saaray Omar Finish? - Muqdisho Online. Caasimada Muqdisho\nHomeWararkaMuxuu ahaa amarada cusub uu soo saaray Omar Finish?\nMuxuu ahaa amarada cusub uu soo saaray Omar Finish?\nGuddoomiyaha Gobolka Banaadir ahna Duqa Magaalada Muqdisho Mudane Cumar Maxamed Maxamuud (Filish) oo shir jaraa’id qabtay ayaa waxa uu faray bulshada Caasimadda in ay u dhaga nuglaadaan fariimaha caafimaad iyo wacyigalinta uu wado maamulka gobolka ee loogu hortagayo faafitaanka caabuqa COVID-19.\nDuqa magaalada Muqdisho Mudane Cumar Filish ayaa sidoo kale tilmaamay in ay ciqaab la kulmi doonan cidii fulin weyso awaamiirta ay soo saartay wasaarada Caafimaadka ee la xariirta cudurka Coronavirus.\nXaafadaha degmooyinka gobolka Banaadir ayaa waxaa ka socda dadaalo Bulshada looga wacyigelinayo khatarta Cudurkan looguna sheegayo qaabka ugu haboon ee looga hortagayo.\nSidoo kale, maamulka gobolka Banaadir ayaa Bulshada aan helin karin agabka looga hortago covid-19 u qeybiyay, taas oo qeyb weyn ka qaadaneysa la dagaalanka faafitaanka corono virus.


Ku-deeqaha Kaydka - Cuntooyinka Taayirrada\nMa ogeyd inaad ku deeqi karto keyd si aad ugu taageerto Cuntooyinka Lugaha Lugta? Sababtoo ah faa'iidooyinka canshuurta ee la yimaada ku deeqa saamiyada la mahadiyo, deeq-bixiyeyaal badan ayaa doorta dariiqan sidii ay uga dhigi lahaayeen doolarradooda inay sii socdaan.\nWaad ka goyn kartaa qiimaha buuxa ee keydka waqtiga tabarucaadka la sameynayo, taas oo ku siinaysa fursad aad ku weyneyso saameyntaada adiga oo suurtogal ka dhigaya yareynta mas'uuliyaddaada canshuurta. Ku deeqa saamiyada Metro Meals on Wheels waa hab aad u fiican oo aad ku qaban karto qaybtaada si loo hubiyo in waayeelka maxalliga ahi u helaan cuntada nafaqada leh ee ay ugu baahan yihiin inay si madax-bannaan ugu noolaadaan.\nKala xiriir Patrick Rowan taleefanka (612) 623-3363 ama [email protected] si aad wax badan uga barato waxtarrada ku-deeqaha saamiyada\nHaddii aad diyaar u tahay inaad sameyso tabaruc kayd ah, waxaad xor u tahay inaad buuxiso oo aad soo laabato foomkan. Dhameystiran ayaa emayl loogu diri karaa [email protected] ama boostada loo diro:\n1200 Washington Ave., Ste. 380\nHaddii aad u baahato, macluumaadka koontada dallaalkayagu waa sida soo socota:\nCuntada metrooga ee Wheels Inc\nCanshuurta ID# 31-1501057\nXisaabta Raymond James# 30727274\nLataliyaha Dhaqaalaha, Raymond James Financial Services, Inc.